Nak Tahu Masa Terbaik Untuk Hamil? Lihat Sahaja Konsistensi Keputihan Anda!

Tahukah anda, ada cara untuk menguji atau melihat jenis keputihan subur? Anda boleh meramal masa kesuburan dengan menguji konsistensi serta melihat perubahan warna keputihan. Ada beberapa ciri keputihan tanda subur.

Perubahan konsistensi keputihan merupakan satu tanda
wanita bakal mengalami ovulasi.

Selalunya, keputihan yang berwarna putih, jernih dan seakan-akan putih telur merupakan tanda subur.

Anda boleh melihatnya dengan cara mencartakan sebarang perubahan yang berlaku pada keputihan anda.

Ya, anda perlu pegang keputihan anda untuk menguji kelikatannya. Walaupun kedengaran sangat menggelikan, jangan risau.
Keputihan berasal dari badan anda dan ia merupakan sesuatu yang semula jadi.

Untuk wanita yang ingin mencartakan perubahan keputihan, anda perlulah konsisten dan melakukan pemerhatian setiap hari terutama semasa tempoh subur.

Dalam masa beberapa bulan, carta tersebut boleh menunjukkan tempoh ovulasi yang tepat dan boleh dirujuk oleh wanita.

Apakah maksud keputihan?

Keputihan merupakan sejenis cecair yang keluar dari serviks.

Perubahan hormon sewaktu kitaran haid
 menyebabkan mukus ini berubah dari segi tekstur, jumlah dan juga warna.

Wanita juga boleh mengesan keputihan tanda subur jika ingin merancang untuk hamil.

Konsistensi keputihan yang normal selalunya pekat, berwarna putih dan kering. Namun, sebelum ovulasi, keputihan akan berwarna jernih dan licin.

Jika anda ingin hamil, ini merupakan masa yang paling sesuai untuk mengadakan hubungan seks. Melalui perubahan konsistensi keputihan, anda akan dapat tahu masa anda bakal mengalami ovulasi.

Sebelum ovulasi, peningkatan hormon estrogen akan menyebabkan keputihan bertukar kepada cecair yang pekat dan likat. Tekstur inilah yang membantu sperma terus hidup dan berenang ke ovari.

Ada wanita yang mencartakan konsistensi keputihan masing-masing setiap hari. Informasi ini sangat bermanfaat jika anda
merancang untuk hamil.

Malah, ia juga boleh memberitahu tempoh masa tidak subur supaya anda boleh melakukan perancangan keluarga secara semula jadi.

Jenis keputihan subur dan tidak subur

Anda boleh memeriksa jenis keputihan subur. Ikuti panduan di bawah:

Kategori keputihan 1 – Tidak subur

Warna: Tidak dapat dilihat/tiada keputihan.

Konsistensi: Kering, kasar atau gatal-gatal. Ada individu yang tidak akan mengalami keputihan pada waktu ini.

Kategori keputihan 2 – Kesuburan rendah

Warna: Tidak dapat dilihat/tiada keputihan.

Konsistensi: Lembap atau basah

Kategori keputihan 3 – Kesuburan sederhana

Warna:
Putih susu, kekuning-kuningan, pekat dan melekit.

Konsistensi: Lembap atau basah

Kategori keputihan 4 – Kesuburan tinggi

Warna: Keputihan lutsinar, berwarna seakan-akan putih telur, melekit dan likat.

Konsistensi: Lembap, basah dan licin.

Cara periksa jenis keputihan subur

Ada caranya untuk periksa jenis keputihan subur. Anda perlu memegang keputihan anda, jadi pengalaman ini mungkin akan menyebabkan anda rasa geli.

Langkah-langkahnya ialah:

Basuh tangan terlebih dahulu.
 Kemudian, keringkan tangan anda.

Duduk dalam keadaan yang selesa.
 Anda boleh duduk di atas tandas, bercangkung atau secara berdiri sambil mengangkat sebelah kaki.

Masukkan satu jari ke dalam vagina.
 Gunakan jari tengah. Berhati-hati supaya tidak terkena kuku. Anda tidak perlu masukkan jari terlalu dalam.

Keluarkan jari dari vagina
dan perhatikan konsistensi mukus dengan cara menggosokkannya antara dua jari. Cuba tekankan dua jari dan tarik perlahan-lahan untuk uji kelikatan keputihan.

Jika anda sedang mencartakan konsistensi keputihan,
 anda boleh gunakan singkatan seperti, M (melekit), K (berkrim), B (basah) atau apa-apa huruf mengikut keselesaan anda.

Kesimpulan

Amalan mencartakan rupa dan konsistensi keputihan sangat membantu kaum Hawa untuk menentukan masa subur masing-masing.

Cara ini paling berkesan jika anda telah menyimpan carta selama beberapa bulan.

Jenis keputihan subur mungkin berbeza mengikut individu. Tidak ada keputihan yang sama antara dua wanita. Namun, wanita dapat mengesan pola keputihan dan menentukan tanda ovulasi.

Selain menguji konsistensi keputihan,
ada cara lain untuk mengesan kesuburan.

Sebagai contoh, wanita boleh melakukan pemeriksaan suhu badan asas dan pemeriksaan ovulasi.

Malah, penggunaan aplikasi atas talian juga dapat membantu wanita mengesan tempoh subur masing-masing. Kami juga mempunyai kalkulator ovulasi yang mungkin dapat membantu:

Namun, perlu diingat bahawa ketiadaan keputihan bukanlah tanda masalah kesuburan.

Badan wanita boleh menghasilkan hormon estrogen dalam jumlah yang banyak walaupun wanita tidak mengalami ovulasi.

Jika anda mengalami masalah keputihan, pastikan anda berjumpa doktor untuk pemeriksaan lanjut.
Sama jugalah jika anda mempunyai masalah untuk hamil.


Rakan Anda Mangsa Penderaan: Apa Yang Patut Dilakukan?

Melihat rakan yang menghadapi perhubungan yang menyakitkan boleh menjadi perkara yang sangat menakutkan dan anda mungkin merasakan seperti anda tidak tahu cara terbaik untuk membantu mereka. Walaupun keputusan akhir terletak di tangan mangsa, namun, terdapat pelbagai perkara yang boleh dilakukan untuk membantu rakan anda mangsa penderaan untuk kekal selamat.

Apa yang perlu anda ketahui?

Anda mungkin tidak pasti sama ada rakan atau ahli keluarga sedang melalui penderaan atau tidak. Selalunya, ia tidak menampakkan sebarang tanda yang jelas, tetapi terdapat beberapa tanda yang boleh menunjukkan berlakunya penderaan, antaranya seperti:

Pasangan mereka merendahkan harga diri mangsa di hadapan individu lain

Mereka sering kali mencipta alasan untuk melindungi tingkah laku pasangan

Mereka kerap risau jika membuat pasangan mereka marah

Pasangan mereka terlalu cemburu atau terlalu bersifat melindungi

Mereka secara perlahan-lahan berhenti meluangkan masa bersama rakan dan keluarga

Mereka mungkin mengalami lebam dan kecederaan yang tidak dapat dijelaskan

Mereka alami kemurungan atau kegelisahan, atau terdapat perubahan ketara dalam personaliti mereka

Apa yang perlu anda lakukan?

Tetapkan masa untuk berbual. Pastikan perbualan itu bersifat peribadi dan tidak akan terganggu atau diganggu

Beritahu kepada mereka bahawa anda risaukan keselamatan mereka

Berlaku jujur. Biarkan mereka menyedari apa yang mereka lalui adalah tidak wajar. Dan beritahu mereka bahawa anda ingin membantu

Beri sokongan. Ingat bahawa ia sesuatu yang sukar untuk mereka meluahkan perasaan sebenar mereka, untuk berbicara tentang penderaan

Tawarkan bantuan tertentu, seperti membantu mereka melakukan kerja rumah, menjaga anak-anak atau menyediakan pengangkutan

Elakkan meletak rasa malu, bersalah, menghakimi ke atas rakan anda. Mereka telah melalui lebih dari itu. Jangan berkata, “Awak hanya perlu meninggalkannya”, sebaliknya, katakan, “Saya risau memikirkan apa yang mungkin berlaku kepada awak.”

Dorong mereka untuk bercakap dengan individu yang boleh membantu seperti, agensi keganasan rumah tangga tempatan, pihak berkuasa. Anda boleh menawarkan diri untuk pergi bersamanya.

Galakkan rakan anda untuk lebih kerap berjumpa rakan atau melawat keluarga

Sentiasa ingat bahawa anda tidak dapat ‘menyelamatkan’ rakan anda. Hanya mereka sahaja yang berhak memutuskan sama ada untuk mendapatkan bantuan atau tidak. Sokonglah walau apapun keputusan mereka

Biarkan rakan anda tahu bahawa anda akan sentiasa bersamanya walau apapun yang terjadi

Penderaan adalah mengenai kuasa dan kawalan. Jika seseorang yang anda sayangi merupakan mangsa penderaan, ia adalah terlalu sukar untuk memutuskan apa yang perlu dilakukan. Naluri anda pastinya ingin ‘menyelamatkan’ mereka dari perhubungan tersebut, tetapi ia bukanlah semudah yang dikata. Cara terbaik terbaik untuk membantu mereka yang berada dalam perhubungan yang menyakitkan ini adalah dengan mencari jalan bagaimana anda dalam memberikan mereka kekuatan untuk membuat keputusan sendiri.

Hello Health Group
 tidak memberikan nasihat, diagnosis atau rawatan perubatan.


Lubang Kencing Di Bawah Batang Zakar? Ini Tanda Masalah Hipospadia

Mesti ramai yang belum tahu bahawa hipospadia adalah salah satu daripada kondisi yang boleh berlaku kepada lelaki dan ia
 berkaitan dengan masalah pada alat kemaluan
.

Dikatakan juga bahawa kondisi ini akan beri masalah kepada sistem perkumuhan dan pembiakan lelaki. Benarkah? Jom baca artikel ini untuk tahu dengan lebih lanjut.

Untuk mendapatkan lebih banyak info tentang Kesihatan Lelaki, sila dapatkan
di sini.

Apa itu kondisi hipospadia bagi lelaki?

Lubang kencing pada alat sulit lelaki normal terletak di hujung zakar. Pun begitu, wujud juga satu kondisi yang menyebabkan lubang itu terletak di bawah batang zakar.

Kondisi yang dimaksudkan itu adalah hipospadia. Untuk pengetahuan anda semua, hipospadia adalah
kelainan pada zakar yang boleh berlaku sejak bayi itu lahir
 lagi.

Ia akan terjadi apabila bukaan lubang kencing atau uretra yang menyalurkan air kencing daripada pundi kencing tidak terletak di tempat asal dan berada di tempat lain.

Menurut
Centers for Disease Control and Prevention
 (CDC), hipospadia adalah kondisi yang sangat jarang berlaku dan mungkin hanya akan terjadi pada seorang dalam setiap 200 bayi yang lahir di Amerika Syarikat!

Seperti mana yang telah kami nyatakan di awal artikel tadi, kondisi ini sudah tentu akan beri kesan yang negatif terhadap
sistem perkumuhan serta pembiakan seorang lelaki
.

Apa punca kondisi hipospadia bagi lelaki?

Sehingga ke hari ini, punca sebenar kondisi ini masih belum lagi dapat dipastikan secara klinikal. Namun, saintis percaya bahawa ia ada kaitan dengan mutasi genetik.

Menurut
Boston’s Children Hospital
, kelainan pada alat kemaluan bayi lelaki ini adalah disebabkan oleh kerosakan hormon ketika janin berada di dalam perut ibu mereka.

Dalam pada itu, faktor risiko seperti genetik, sejarah keluarga,
usia hamil lewat
, pendedahan zat kimia serta perawatan kesuburan juga mungkin memainkan peranan penting.

Disebabkan itu pula, pemeriksan kandungan
 semasa kehamilan atau selepas kelahiran
 itu perlu dilakukan untuk melihat sebarang gejala hipospadia adalah sangat penting.

Bagaimana mengesan kondisi ini lebih awal?

Dalam usaha untuk
kesan kondisi ini dengan lebih awal lagi
, para ibu bapa perlu melihat dan memeriksa alat kelamin bayi lelaki mereka bagi menilai ketidaknormalan.

Gejala paling utama hipospadia adalah lubang kencing terletak pada bahagian bawah zakar dan bukan di hujung zakar seperti mana bayi lelaki yang normal.

Uretra bagi bayi lelaki dengan masalah ini mungkin akan wujud pada bahagian bawah yakni di sekitar hujung, sekitar pangkal atau tengah-tengah alat sulit mereka.

Selain itu juga, wujud beberapa lagi antara lain gejala hipospadia. Ia adalah seperti yang berikut:

Kulup pada hujung zakar
 hanya menutupi bahagian atas kepala zakar

Memiliki zakar yang agak melengkung atau membengkok

Mempunyai saluran atau aliran kencing yang tidak normal

Bagaimana cara untuk rawat kondisi ini?

Sekiranya kondisi ini dibiarkan tanpa sebarang tindakan berupa rawatan, maka bayi lelaki tersebut akan mengalami
 masa sukar di saat buang air kecil atau ketika seks
.

Ada dua perkara penting yang perlu dibimbangkan terhadap bayi dengan kondisi hipospadia iaitu:

Air kencing sukar untuk dikeluarkan ke tempat pembuangan yang tepat.

Air mani sukar untuk dipancutkan ke dalam faraj pasangan mereka.

Dalam usaha untuk mengelakkan masalah ini daripada berlaku, maka
ibu bapa perlu bertindak dengan kadar segera
. Pembedahan minor alat sulit bayi adalah jalan yang terbaik.

Melalui prosedur pembedahan korektif ini, doktor akan menghiris dan membuat lubang kencing baru pada hujung zakar dan lubang kencing yang lama pula akan ditutup.

Penting untuk ibu bapa tahu bahawa ia perlu dilakukan awal yakni pada usia bayi 6 ke 12 bulan!

Wujudkah kesan sampingan lain hipospadia?

Selain daripada dua kesan utama kondisi yakni pada sistem perkumuhan dan pembiakan lelaki, mungkin tiada kesan sampingan lain yang berlaku pada perkembangan bayi.

Pun begitu, tindakan lambat ibu bapa untuk melakukan pembedahan mungkin akan buat anak mereka
 terganggu dari aspek emosi terutama apabila mereka dewasa kelak
.

Jadi, apa yang ibu bapa perlu buat? Jalani pemeriksaan semasa kehamilan dan selepas kelahiran untuk menilai jika wujud sebarang ketidaknormalan pada bayi anda.

Konklusinya, hipospadia adalah kondisi yang boleh
diperbetulkan melalui prosedur klinikal
. Apa yang penting, ibu bapa perlu bertindak dengan segera sebelum terlambat!


Stres! Tiap Kali Haid Mesti Berat Badan Naik, Ini Faktor Wanita Gemuk Ketika Period

Apabila menimbang berat badan hari-hari biasa, hasilnya normal sahaja, tetapi ketika ‘datang bulan’, angka terus naik! Pernahkah anda mengalami situasi ini? Jika pernah, pasti ia membuatkan anda tertanya-tanya bukan? Mengapa berat badan naik ketika haid.

Usah risau, artikel ini akan menjawab segala persoalan yang terlintas di fikiran anda, teruskan membaca ya!

Adakah berat badan naik saat haid normal?

Ketika haid berlaku, berat yang bertambah sebanyak 3 sehingga 5 paun adalah cukup normal dan ia seringkali akan kembali seperti sediakala setelah beberapa hari.

Perkara ini dikenali sebagai antara simptom fizikal
sindrom pramenstruasi (PMS).

PMS merangkumi pelbagai gejala fizikal, emosi, dan tingkah laku yang mempengaruhi wanita beberapa hari hingga 2 minggu sebelum haid.

Simptom ini turut disebabkan oleh perubahan hormon semasa kitaran haid.

PMS sangat biasa berlaku dan lebih daripada 90% wanita yang mengalami haid akan turut merasainya.

Berat badan naik ketika haid? Ini punca-puncanya

Perubahan hormon

Perubahan hormon boleh menyebabkan berat badan naik kerana berlakunya peningkatan
water retention.

Ia adalah pengumpulan cecair dalam ruang di antara tisu lembut dalam badan. Apabila cecair ini disimpan, ia akan menyebabkan pembengkakan berlaku.

Pada hari-hari sebelum haid bermula, estrogen dan progesteron bakal menurun dengan cepat.

Estrogen dan progesteron turut mengawal cara badan kita mengatur cecair.

Apabila hormon-hormon ini turun naik, tisu-tisu di dalam badan akan mengumpul lebih banyak air. Hasilnya, berlakulah
water retention
, atau edema.

Water retention
 boleh menyebabkan pembengkakan pada payudara, perut, atau kaki, lantas menyumbang kepada
peningkatan berat badan
, tetapi ini bukan bermakna anda gemuk ya!

Kekembungan

Semasa haid, perubahan hormon dapat meningkatkan gas di saluran gastrointestinal (GI) dan menyebabkan kekembungan lalu menjadi punca berat badan naik.

Selain itu,
water retention
 di perut anda juga boleh menyebabkan masalah kekembungan.

Kembung boleh digambarkan sebagai rasa sesak atau bengkak di perut atau bahagian badan yang lain.

Bukan itu sahaja, kekejangan perut juga boleh mengakibatkan sensasi kenaikan berat badan.

Ini disebabkan oleh bahan kimia yang disebut prostaglandin yang dilepaskan oleh rahim anda.

Prostaglandin membuat rahim berkontraksi dan menggugurkan lapisannya lantas mampu menyebabkan rasa
sakit perut ketika haid.

Masalah kekembungan mungkin akan bermula 5 hari sebelum haid dan berterusan hingga beberapa hari pertama menstruasi.

Kekejangan perut pula, yang bermula 1 atau 2 hari sebelum haid, juga boleh berlangsung selama beberapa hari.

Craving
makanan atau makan berlebihan

Perubahan hormon yang berlaku saat menstruasi juga boleh membuatkan anda makan secara berlebihan.

Sebelum haid bermula, tahap progesteron bakal meningkat. Progesteron juga adalah perangsang selera makan.

Apabila progesteron meningkat, maka anda mungkin cenderung untuk makan dengan lebih banyak berbanding biasa.

Estrogen juga mengawal serotonin,
neurotransmitter
 yang mengawal mood dan mengurangkan selera makan.

Apabila estrogen dan serotonin turun mendadak tepat sebelum haid anda, hasilnya mendorong kepada selera makan yang lebih besar.

Serotonin yang rendah juga boleh
meningkatkan sugar craving
 kerana makanan berkarbohidrat tinggi membantu tubuh menghasilkan serotonin.

Sekiranya serotonin berada pada tahap yang rendah, otak bakal memerlukan lebih banyak gula.

Namun, makan makanan tinggi gula akan meningkatkan pengambilan kalori lantas menyebabkan kenaikan berat badan.

Kadar metabolisme anda pula bersifat turun naik semasa kitaran haid, maka apabila ia meningkat, anda mungkin mempunyai selera makan yang lebih besar dan menginginkan makanan berkalori tinggi.

Penurunan magnesium

Apabila haid anda bermula, tahap magnesium juga secara beransur-ansur akan menurun.

Penurunan ini boleh menimbulkan keinginan terhadap gula dan berisiko menyumbang kepada kenaikan berat badan.

Magnesium adalah mineral yang mengatur status penghidratan badan anda dan tahap magnesium yang rendah boleh menyebabkan dehidrasi.

Walau bagaimanapun, dehidrasi boleh dikelirukan dengan rasa lapar, yang juga dapat membuatkan anda teringin makanan bergula walhal anda hanya kehausan.

Seperti yang kita semua tahu, pengambilan makanan tinggi gula
menyumbang kepada kenaikan berat badan dan obesiti.

Gejala-gejala lain

Selain berat badan naik, anda juga mungkin mengalami gejala fizikal dan emosi yang lain semasa haid.

Perubahan-perubahan ini boleh muncul dengan atau tanpa kenaikan berat badan.

Antara simptom yang mungkin akan anda alami termasuk:

Sakit pada payudara

Sembelit

Cirit-birit

Kekejangan

Sakit kepala atau sakit belakang

Keletihan

Jerawat

Sukar tidur

Kegelisahan atau tekanan

Perubahan emosi

Mudah marah

Kurang fokus

Dorongan seks rendah

Langkah-langkah pencegahan

Usah risau, dengan mengamalkan gaya hidup sihat, anda dapat mencegah kenaikan berat badan atau
water retention
daripada berlaku.

Ini antara perkara yang boleh anda lakukan:

Bersenam dengan kerap: Senaman secara berkala dapat mengurangkan simptom dialami. Cuba lakukan aktiviti senaman selama 30 minit setiap hari

Kekal hidrat:
Minum air secukupnya.
 Ini akan mengelakkan badan anda daripada menyimpan cecair

Kurangkan pengambilan garam: Makan makanan bergaram dengan terlalu banyak akan menyumbang kepada
water retention
. Justeru, untuk mengurangkan pengambilan garam, hadkan atau elakkan makanan yang diproses

Elakkan kafein dan gula: Makanan dan
minuman dengan kandungan kafein
 dan gula boleh memburukkan lagi masalah kekembungan

Kesimpulannya, jika anda ada alami masalah berat badan naik semasa haid, cubalah langkah yang kami sarankan di atas. Selamat mencuba!


Si Manja Asyik Meragam? Jika Ada 5 Tanda Ini, Sah Sebab Perut Kembung!

Kenapa si kecil asyik meragam? Lapar atau sebab masalah perut kembung? Jom kenal pasti tanda bayi kembung perut, baru senang nak rawat.

Untuk mendapatkan lebih banyak info tentang Keibubapaan, sila dapatkannya
di sini.

Mengenal pasti tanda bayi kembung perut

Masalah kembung perut hanyalah melibatkan udara di dalam abdomen atau usus. Namun bagi sesetengah bayi, keadaan itu amat menyakitkan.

Apabila si kecil berdepan keadaan ini, gelembung udara kecil berkembang pada perut atau usus mereka yang menyebabkan tekanan dan sakit perut.

Ada si kecil yang tidak terganggu oleh keadaan ini. Tetapi ada juga yang menjadi gelisah dan sukar tidur hinggalah angin dapat dikeluarkan.

5 tanda bayi kembung perut

1. Anda menyedari
si manja akan meragam
 lebih kurang sejam setiap hari dan ia adalah 1 keadaan normal.

Walau bagaimanapun, jika anda melihat keadaan itu tidak semakin baik, tiba masanya untuk melakukan pemeriksaan doktor.

2. Si manja juga akan tampak tidak selesa sepanjang masa. Ini adalah petunjuk utama bahawa angin di dalam perut si kecil melebihi paras normal untuk
bayi baru lahir
.

3. Antara gejala lain yang boleh dilihat adalah apabila si kecil tidak menyusu atau sukar
tidur dengan lena
. Ia mungkin disebabkan oleh keadaan lain, tetapi angin di dalam perut antara punca biasa.

4. Apabila bayi menangis dan wajah mereka menjadi merah atau kelihatan seperti sedang kesakitan, juga dianggap sebagai tanda
perut bayi berangin
.

5. Bayi kerap menggeliat juga petunjuk yang boleh dikenal pasti. Jika bayi tampak tidak selesa, memusingkan badan atau menarik kaki ke dada, itu disebabkan gejala perut masuk angin.

Punca masalah kembung perut

Hampir semua bayi akan mengalami perut berangin. Berikut antara sebab-sebab paling umum yang menyebabkan keadaan perut kembung ini:

Tertelan udara

Bayi boleh tertelan udara jika
cara lekapan
 ke payudara semasa menyusu atau posisi botol tidak betul.

Mereka juga boleh tertelan udara apabila terlalu banyak berceloteh (
babbling
).

Kerap menangis, faktor pencetus tanda bayi kembung perut

Si kecil juga akan cenderung menelan udara semasa menangis.

Pun begitu, agak sukar untuk menentukan sama ada perut berangin yang mengakibatkan mereka menangis atau tangisan yang menjadi punca angin masuk ke perut.

Walau apa pun sebabnya, amat penting untuk ibu bapa
menenangkan bayi yang menangis
 dengan cara terbaik.

Masalah pencernaan kecil

Masalah kembung perut mungkin terjadi apabila
si kecil mengalami sembelit.

Dalam kes yang jarang berlaku, kembung yang terjadi merupakan gejala gastrointestinal seperti refluks. Berunding dengan pakar pediatrik jika masuk angin kerap berlaku atau teruk.

Saluran penghadaman tidak matang

Tubuh bayi
 sedang dalam proses belajar cara untuk mencerna makanan. Ia sekali gus menyebabkan si kecil lebih cenderung mengalami perut berangin.

Virus gastrousus

Ada kalanya virus boleh menyebabkan masalah abdomen sehingga menimbulkan tanda bayi kembung perut, muntah dan
cirit-birit
.

Makanan baharu

Untuk bayi yang sudah memulakan
makanan pejal
, pengenalan makanan baharu mungkin boleh mengakibatkan gas.

Bagi sesetengah bayi, perut yang kerap berangin menunjukkan tanda kepekaan makanan.

Mencegah tanda bayi kembung perut

Terdapat beberapa perkara boleh dilakukan semasa dan selepas penyusuan untuk mengurangkan ketidakselesaan si manja.

1. Lekapan mulut

Kaedah mudah mencegah masalah kembung perut adalah dengan meminimumkan jumlah udara yang ditelan.

Untuk
bayi yang menyusu badan
, pastikan bibir mereka
melekap (latching) dengan baik pada areola.

Jika menggunakan
botol susu
, pastikan bibir bayi berada pada pangkal puting dan bukan hanya di hujung.

2. Condongkan botol

Pastikan
botol susu
 dicondongkan antara 30° atau 40°, sehingga udara naik ke hujung botol semasa menyusu.

Bayi juga mungkin akan kurang meragam apabila ditukarkan
jenis puting
.

Cegah tanda bayi kembung perut #3. Sendawakan si manja

Sendawakan bayi
 semasa dan selepas menyusu.

Mengeluarkan angin semasa menyusu dapat mengurangkan kemungkinan ia akan masuk ke
sistem penghadaman
.

Namun jika tindakan anda menyebabkan bayi lebih kuat menangis, ia mungkin mengakibatkan si kecil menelan udara lebih banyak.

Baca juga:

4. Perlahankan sesi penyusuan

Cuba perlahankan tempoh penyusuan bagi bayi yang
diberikan susu formula
. Bayi yang menyusu botol dengan cepat, mengakibatkan mereka menelan udara.

Anda boleh menggunakan puting aliran perlahan (
slow-flow nipple
).

Cegah tanda bayi kembung perut #5. Ubah pemakanan

Jika
menyusu badan
 dan bayi akan meragam apabila anda makan sesuatu, mungkin itu tandanya untuk ibu mengurangkan pengambilan makanan tersebut.

Ia biasanya merangkumi produk tenusu dan sayuran seperti brokoli.

Tanda bayi kembung perut masalah normal

Masalah kembung perut adalah antara perkara normal dalam kehidupan bayi dan biasanya akan hilang dengan sendiri.

Cuma ibu dan ayah perlu bersabar apabila berdepan situasi bayi meragam, menangis dan sukar tidur.

Walau bagaimanapun, sekiranya keadaan si manja merisaukan anda, bawalah mereka untuk pemeriksaan doktor bagi mendapatkan lebih kepastian.


Lebih Terangsang Jika Encik Suami 'Main' Kasar? Ini Sebab Ada Wanita LEBIH PUAS Bila Seks Ganas!

Seks… Ia cukup sinonim dengan unsur kenikmatan, keseronokan, keintiman dan yang seangkatan dengannya. Tiada pula kita dengar seks dikaitkan dengan kesakitan, kan? Ternyata, wujud golongan yang menganggap rasa sakit ketika bersama suami sebagai 1 nikmat!

Persoalannya, bagaimana boleh ada
orang yang gemarkan seks ganas atau bahkan, menyakitkan?

Jika betul, tidak mustahil jika ada mana-mana wanita di luar sana yang menikmati rasa sakit pecah dara pada malam pertama, kan?

Sekiranya anda ingin memahami perkara di luar kebiasaan ini dengan lebih lanjut, teruskan pembacaan ya!

Untuk mendapatkan lebih banyak info tentang Kesihatan Seksual, sila dapatkannya

di sini.

Kesakitan fizikal sebagai sumber kenikmatan

Seseorang individu mungkin alami kesakitan ketika bersama disebabkan pelbagai punca yang berkaitan dengan kesihatan, seperti kondisi
vaginismus
, kecederaan atau jangkitan pada vulva/faraj, mahupun kecederaan serta jangkitan pada zakar/buah zakar.

Jika anda
mengalami kesakitan atau ketidakselesaan lain pada alat kelamin saat
 bersenggama, adalah disarankan untuk bercakap dengan doktor atau golongan profesional kesihatan mengenainya.

Manakala, bagi individu dewasa yang sihat dan saling bersetuju untuk menambah rencah ke dalam kehidupan seks mereka dengan melakukan perkara di luar kebiasaan, ini adalah bermanfaat dan digalakkan!

Ia boleh melibatkan sebahagian daripada amalan BDSM (istilah digunakan untuk menggambarkan aspek seks yang melibatkan dominasi, kepatuhan, dan kawalan).

Tetapi, yang menjadi persoalannya, bagaimana kesakitan boleh ditukar menjadi nikmat?

Menurut teori evolusi manusia dan mamalia lain, kesakitan berfungsi terutamanya sebagai sistem amaran, yang menjadi indikasi kepada bahaya ancaman fizikal.

Contohnya, kesan terbakar atau melecur adalah menyakitkan, lantas ia mengekang kita daripada menyentuh atau terdedah kepada bahaya api.

Namun, secara fisiologi, rasa sakit dan nikmat sebenarnya mempunyai lebih banyak persamaan daripada yang disangka!

Penyelidikan telah menunjukkan, kedua-dua sensasi
kesakitan dan kenikmatan mengaktifkan mekanisme saraf yang sama di otak.

Keseronokan dan kesakitan keduanya terikat dengan sistem dopamin dan opioid yang berinteraksi di otak, mengawal
neurotransmitter
yang terlibat dalam tingkah laku yang didorong oleh aspek ganjaran atau motivasi; makan, minum, dan seks.

Untuk makluman, rasa ‘syok’ yang dialami mereka yang gemarkan sensasi menyakitkan untuk membangkitkan nafsu syahwat adalah sama dengan apa yang dirasai para atlet ketika mereka memaksa tubuh berlatih melepasi had.

Sukakan rasa sakit ketika bersama suami? Mengapa?

#1 Semuanya bermula dengan kimia otak!

Seperti yang telah dikupaskan di atas, penjelasan di sebalik kenikmatan rasa sakit ketika bersama suami atau sakit pecah dara berkaitan dengan  kimia otak, menurut Dr. Jess O’Reilly, Ahli Seksologi (PhD), Pengarang dan Personaliti TV.

Tubuh anda melepaskan hormon termasuk endorfin sebagai tindak balas terhadap kesakitan, dan ini juga adalah hormon sama yang melonjakkan keseronokan seksual dan
mempromosikan ikatan antara pasangan.

Reseptor kesakitan dan kenikmatan dapat bertindak balas dengan cara yang sama, mendorong pelepasan melatonin dan serotonin di otak.

Tambah beliau lagi,
wanita lebih cenderung memberi respons terhadap rangsangan fizikal
, berbeza dengan lelaki yang lebih gemarkan rangsangan visual dan lisan.

Menikmati rasa sakit ketika bersama suami juga boleh berlaku dek kerana wanita dikatakan mempunyai toleransi kesakitan yang lebih tinggi.

#2 Rasa sakit boleh tingkatkan sensasi seksual?

Salah satu sebab sesetengah orang menikmati rasa sakit ketika bersama suami adalah kerana ia menambahkan nafsu seksual dengan peningkatan sensasi fizikal.

Pun begitu, dalam banyak-banyak jenis ‘aktiviti ganas’, adalah penting untuk mengenal pasti sama ada anda sukakannya atas dasar fizikal ataupun aspek mental.

Ini kerana, secara fizikal, rasa sakit ketika melakukan aktiviti seksual dikatakan membuatkan
mood menjadi lebih seksi dan menggoda!

Apabila rasa sakit atau impak dikenakan, darah bakal naik ke permukaan kulit, membuatkan badan terasa lebih sensitif, lantas menjadikan kalian lebih mudah terangsang!

#3 Lakukan seks di luar tabii boleh jadi menyeronokkan!

Menikmati rasa sakit ketika bersama suami juga boleh terjadi dek kerana keseronokan yang dirasai apabila melakukan perbuatan di luar norma kebiasaan.

Sensasi yang dirasai ketika seks ganas,
 ditambah pula dengan idea nakal melalui ‘aktiviti’ seks di luar tabii boleh menjadi 1 perkara menyeronokkan untuk dibuat bersama pasangan!

Dr. O’Reilly juga bersetuju, unsur-unsur terlarang dapat mewujudkan hubungan antara rasa nikmat dan kesakitan.

Seks boleh menjadi 1 perkara yang ‘membebaskan’ anda daripada cengkaman realiti dunia.

Justeru, bagi individu dengan gaya hidup atau hubungan yang stabil dan mudah diramalkan, anda mungkin lebih tertarik dengan seks ganas atau BDSM untuk meloloskan diri daripada kenyataan.

Kemungkinan manfaat-manfaat psikologi

Apabila seseorang mengalami kesakitan fizikal dan dalam konteks yang berbeza, turut mengalami perubahan emosi positif, rasa sakit pecah dara yang dirasai berkurangan.

Dalam bahasa yang lebih mudah, emosi positif yang diperolehi daripada aktiviti seksual bersama pasangan berupaya menenggelamkan rasa sakit dialami.

Pada masa yang sama, kesakitan yang dialami secara sukarela semasa bersenggama secara mengejutkan juga, memberi kesan psikologi dan hubungan
interpersonal
 yang positif!

Tambah lagi, kajian dari tahun 2015 mendapati, majoriti individu yang mengamalkan
seks BDSM melaporkan pengurangan tahap tekanan dan kebimbangan.
 Hebat bukan?

Pokok pangkalnya, terdapat pelbagai sebab yang membuatkan rasa sakit ketika bersama suami sebagai 1 kenikmatan untuk sesetengah orang.

Mereka mungkin sukakan sensasi fizikal yang dirasai, atau ia mungkin lebih daripada itu.

Walau apa pun alasannya, tiada salahnya untuk kalian terokai gabungan sakit ketika bersama suami dan kenikmatan ketika bersama, mana tahu ‘kombinasi’ itu sesuai untuk anda dan pasangan, kan?


AWAS, Ini 5 Penyakit Sering Menyerang Warga Emas Di Malaysia!

Pertambahan usia adalah cabaran bagi warga emas
 berdepan dengan tahap dan keadaan kesihatan.
Sentiasa berhati-hati dengan penyakit warga emas, anda boleh mengelakkan ia daripada berlaku.

Untuk mendapatkan lebih banyak info tentang Sihat Pada Usia Emas, sila dapatkannya
di sini.

Penyakit warga emas yang biasa

#1. Arthritis

Menurut Timbalan Pengarah Institut Penuaan Kebangsaan di Bethesda, Marie Bernard MD, arhtritis mungkin keadaan utama orang berusia 65 tahun atau lebih berdepan dengannya.

Pusat Kawalan dan Pencegahan Penyakit (CDC) menganggarkan ia menjejaskan 49.7% warga emas berusia 65 tahun ke atas dan
menyebabkan kesakitan serta kualiti hidup yang rendah
 bagi sesetengah orang tua.

Walaupun arthritis menghalang anda untuk aktif, dapatkan nasihat doktor bagi perancangan aktiviti dan rawatan bagi membantu mengekalkan tahap kesihatan.

#2. Penyakit jantung

Menurut CDC, penyakit jantung tetap menjadi pembunuh utama orang dewasa yang berusia 65 tahun, membabitkan menyumbang 489,722 kematian pada tahun 2014.

Forum Interagensi Persekutuan mengenai Perangkaan Berkaitan Penuaan, sebagai keadaan yang kronik, penyakit jantung mempengaruhi 37% lelaki dan 26% wanita 65 tahun dan lebih tua.

Golongan ini juga berdepan risiko seperti
tekanan darah tinggi dan kolesterol tinggi
 yang berkemungkinan mengalami strok atau penyakit jantung.

Oleh itu, senaman, pemakanan sihat dan rehat malam mencukupi membantu mengekalkan berat badan yang sihat dan diet yang seimbang.

#3. Alzheimer

Menurut CDC, penyakit Alzheimer menyumbang 92,604 kematian orang berusia 65 tahun pada 2014.

Persatuan Alzheimer melaporkan bahawa satu dari sembilan orang berumur 65 tahun ke atas,
sekitar 11 peratus, mempunyai penyakit Alzheimer
, tetapi kerana diagnosisnya mencabar, sukar untuk mengetahui berapa banyak orang yang hidup dengan keadaan kronik ini.

Walau bagaimanapun, para pakar mengakui bahawa kerosakan kognitif mempunyai kesan yang signifikan terhadap kesihatan warga emas di seluruh spektrum, daripada isu keselamatan dan penjagaan diri kepada beban kos penjagaan.

#4. Osteoporosis

Menurut Marie Bernard, osteoporosis boleh menyumbang kepada kurang pergerakan dan berpotensi lumpuh sekiranya anda jatuh dan mengalami patah tulang atau vertebra tubuh lemah.

Yayasan Osteoporosis Kebangsaan menganggarkan bahawa 54 juta orang Amerika berusia lebih 50 tahun
dipengaruhi oleh jisim tulang rendah atau osteoporosis
, meletakkan mereka berisiko untuk tulang retak atau patah yang dapat menyebabkan kesihatan warga emas kurang baik dan mengurangkan kualiti hidup.

Lebih-lebih lagi, mereka menganggarkan bahawa pada tahun 2020 jumlah itu akan meningkat kepada 64.4 juta.

#5. Kemurungan

Ancaman kepada kesihatan orang tua,
kemurungan boleh mengurangkan imuniti
 dan boleh menjejaskan keupayaan seseorang untuk melawan jangkitan.

Di samping rawatan dengan ubat dan terapi, cara lain untuk memperbaiki kehidupan warga emas mungkin dengan meningkatkan aktiviti fizikal. 59.4 peratus daripada orang dewasa berusia 65 tahun dan lebih berusia tidak memenuhi cadangan CDC untuk senaman atau berinteraksi dengan lebih sosial.

Menurut
Forum Interagensi Persekutuan mengenai Perangkaan Berkaitan Penuaan,
warga emas hanya meluangkan 8 hingga 11 peratus masa lapang mereka bersama keluarga dan rakan.

Selain penyakit berikut,
warga emas juga berisiko menghidap kanser
, gangguan pernafasan, diabetes, obesiti, influenza dan pneumonia.


Ada Tempoh Kemurungan Normal Selepas Bersalin Anak; Seminggu, Sebulan @ Lebih Lama? Baca Kajian Ini

Selepas melahirkan anak adalah waktu penjagaan penting yang perlu diberi keutamaan atau ibu mungkin meroyan selepas bersalin anak.

Ada yang menganggap keadaan itu akan pulih dengan sendirinya.

Hakikatnya andai dibiarkan tanpa rawatan yang betul, wujud risiko untuk berterusan. Bahkan ia juga boleh
memberi kesan kepada anak
.

Keadaan ibu selepas melahirkan anak

Ramai wanita mengalami perubahan emosi, kegelisahan dan tangisan air mata selepas beberapa minggu melahirkan anak.

Walau bagaimanapun, bagi sesetengah orang, gejala ini boleh berterusan dan menjadi lebih parah yang menunjukkan masalah kemurungan selepas bersalin atau
meroyan
.

Berdasarkan satu kajian klinikal, biasanya keadaan tersebut akan bermula dalam tempoh 3 bulan pertama selepas kelahiran anak.

Keadaan meroyan adalah
penyakit mental yang serius
.

Ia berbeza dengan
baby blues
 – perasaan sedih, keletihan dan kegelisahan yang menjejaskan sehingga 80% wanita setelah melahirkan anak dan akan hilang dalam tempoh masa 3 hingga 5 hari.

Meroyan selepas bersalin anak

Tekanan yang dialami selepas bersalin atau
postpartum depression
 (PPD), adalah bentuk kemurungan klinikal yang bermula
selepas kelahiran bayi
.

Antara gejala biasa termasuklah:

Hilang selera makan

Menangis atau keletihan yang berlebihan

Kesukaran menjalinkan hubungan dengan bayi

Kurang rehat dan insomnia

Kegelisahan dan
serangan panik

Perasaan bercampur baur, marah, putus asa atau malu

Walaupun masih tidak dapat dipastikan apakah punca utama di sebalik meroyan selepas bersalin anak, namun seperti masalah depresi lain, pastinya ia didasari oleh beberapa perkara berbeza.

Tempoh selepas melahirkan anak adalah masa di mana ibu terdedah dengan pelbagai penyebab utama PPD klinikal.

Antaranya seperti perubahan biologi, tekanan melampau dan perubahan besar dalam kehidupan yang berlaku sekali gus.

Bilakah meroyan selepas bersalin anak boleh berlaku?

PPD boleh bermula sebaik sahaja selepas anda melahirkan anak.

Tetapi anda mungkin tidak menyedarinya kerana menganggap adalah 1 keadaan biasa untuk berasa sedih dan keletihan pada beberapa
hari pertama selepas bayi dilahirkan
.

Mungkin selepas fasa
baby blues
 berakhir, barulah anda menyedari bahawa sesuatu yang lebih serius sedang berlaku.

Tempoh berpantang
 adalah termasuk 4 hingga 6 minggu selepas kelahiran anak dan kebanyakan kes kemurungan selepas bersalin berlaku dalam waktu itu.

Pun begitu,
PPD juga boleh berkembang semasa kehamilan
 dan sehingga setahun selepas anak dilahirkan.

Jadi sebaiknya, jangan abaikan perasaan anda jika menyedari sesuatu yang tidak kena atau di luar kebiasaan.

Kajian mengenai tempoh kemurungan selepas melahirkan anak

Oleh sebab kemurungan boleh berlaku pada bila-bila masa daripada beberapa minggu hinggalah 12 bulan setelah bersalin, jadi tidak dapat ditentukan berapa lama ia akan berlanjutan.

Dalam kajian tinjauan yang dilakukan pada 2014, menunjukkan gejala PPD bertambah baik dari masa ke masa, dengan banyak kes depresi dapat dirawat dalam tempoh 3 hingga 6 bulan setelah ia bermula.

Melalui tinjauan yang sama, terdapat bukti menunjukkan bahawa terdapat wanita mengalami gejala meroyan selepas bersalin anak lebih daripada tempoh 6 bulan.

Dianggarkan 30 hingga 50% wanita mengalami PPD sehingga tempoh setahun selepas melahirkan anak.

Manakala, kurang daripada separuh wanita yang terlibat dalam kajian dilaporkan mengalami PPD selepas 3 tahun bersalin.

Lama atau sekejap?

Garis masa untuk wujudnya masalah meroyan selepas melahirkan anak adalah berbeza bagi setiap individu.

Sekiranya anda mempunyai faktor risiko tertentu, anda mungkin akan mendapat PPD yang dialami berlanjutan lebih lama walaupun dengan rawatan.

Tahap keterukan simptom dan tempoh masa ia berlaku sebelum memulakan rawatan turut boleh mempengaruhi jangka masa untuk anda mengalami isu kemurungan selepas bersalin.

Antara faktor risikonya adalah seperti:

Sejarah kemurungan atau penyakit mental lain

Kesukaran menyusukan anak

Proses kehamilan atau kelahiran yang rumit

Kurang sokongan daripada pasangan, ahli keluarga atau rakan

Perubahan hidup lain yang berlaku dalam
tempoh berpantang
 seperti berpindah atau kehilangan pekerjaan

Sejarah PPD selepas kehamilan terdahulu

Tiada formula tertentu untuk menentukan siapa yang akan mengalami PPD atau siapa yang tidak mahupun, berapa lama ia akan berlangsung.

Tetapi dengan rawatan yang betul, terutamanya pada peringkat awal, ia pastinya dapat memberikan anda kelegaan walaupun berdepan salah satu faktor risiko di atas.

Namun, apakah bahayanya jika kemurungan ini berlanjutan untuk tempoh masa yang lama?

Meroyan selepas bersalin beri kesan kepada anak

Masalah kemurungan yang dialami boleh mempengaruhi hubungan awal antara ibu dan anak.

Menurut
Women’s Health
, seorang anak mungkin akan mengalami perkara berikut jika ibu mereka berdepan kemurungan yang tidak dirawat:

Masalah pembelajaran dan
perkembangan bahasa

Isu berkaitan tingkah laku

Lebih kerap menangis

Pergolakan dan tekanan

Masalah tumbesaran

Risiko obesiti yang lebih tinggi

Kesukaran menyesuaikan diri dengan situasi sosial dan kehidupan di sekolah

Mencari dan mendapat bantuan untuk merawat PPD yang dialami selepas melahirkan anak dapat menjaga kesejahteraan mental ibu dan bayi.

Jangan pandang remeh meroyan selepas bersalin anak

Kemurungan selepas bersalin boleh menjejaskan ramai wanita.

Tanpa rawatan yang betul, ia boleh berterusan selama berbulan-bulan, bahkan bertahun-tahun.

Jika anda atau individu yang dikenali mempunyai kebimbangan mengenai perasaan mereka, dapatkan rundingan pakar atau doktor.

Merawat masalah depresi yang dialami mempunyai banyak manfaat kepada wanita, bayi dan keluarga dalam tempoh jangka masa panjang.


Rupanya Ada Banyak Sebab Mengapa Tidur Berpeluh, No. 9 Paling MENAKUTKAN!

Pernah ‘tak’ bangun dari tidur malam dan anda rasa baju basah? Ada kalanya sampai cadar pun lencun. Walhal semalam
aircond

on
‘aje kot’.

 ‘Dah’ tua-tua ‘ni’ takkanlah terkencing atas katil lagi, bukan? Haa..kalau ingin tahu punca tidur berpeluh, bacalah artikel ini.

Untuk mendapatkan lebih banyak info tentang Tidur Berkualiti, sila dapatkannya
di sini.

Mengapa tidur berpeluh?

Berpeluh semasa tidur yang menjadi topik perbincangan artikel kali ini bukanlah mengenai keadaan berpeluh yang disebabkan oleh suhu bilik panas atau memakai terlalu banyak lapisan selimut.

Akan tetapi, ia adalah mengenai
night sweats
atau berpeluh malam yang biasanya didasari oleh beberapa masalah kesihatan.

Situasi berpeluh malam yang dialami ini sering kali terjadi secara
berulang-ulang sehingga menyebabkan anda terbangun
 dan mungkin memerlukan anda menukar cadar. Boleh bayangkan tahap ‘kebasahan’ yang dilalui?

Beberapa keadaan berikut boleh berlaku disebabkan beberapa masalah kesihatan seperti:

 Tiroid

Berpeluh secara keterlaluan dan menjadi sensitif terhadap haba adalah merupakan antara gejala
hyperthyroidism
. Kelenjar tiroid berfungsi untuk mengawal metabolisme badan.

Namun apabila terlalu banyak hormon, menjadikan ia berlebihan di dalam badan. Keadaan ini akan menyebabkan
suhu badan meningkat.

 Gula dalam darah

Jika anda mempunyai diabetes, ia juga boleh menjadi punca tidur berpeluh.
Glukosa dalam darah
 mungkin pada tahap yang baik sewaktu anda masuk tidur. Walau bagaimanapun, ia mungkin akan menurun semasa anda tidur.

Keadaan ini mungkin disebabkan anda mempunyai hari yang sangat aktif atau melakukan aktiviti fizikal pada waktu petang. Jika anda mengambil ubatan seperti insulin atau ubat jenis
sulfonylurea
 untuk mengawal diabetes, ia mungkin penyebab hipoglikemia pada waktu malam yang anda alami.

 Tidur apnea

Berpeluh malam yang dialami mungkin disebabkan tidur apnea. Keadaan ini
membuatkan pernafasan anda terhenti
berulang kali ketika tidur. Apabila badan tidak mendapat oksigen, ia mungkin berada dalam mod ‘
fight or flight’.
 Ia cenderung menyebabkan berpeluh.

 Asid refluks

Walaupun tidak banyak kajian menyatakan masalah ini menyebabkan berpeluh malam, tetapi terdapat pakar yang mencadangakn ia mungkin ada kaitan. Keadaan ini boleh dirawat dengan menghindari perkara-perkara yang boleh mencetuskan asid refluks seperti makan dalam saiz hidangan yang kecil dan elakkan makan sebelum tidur.

 Kanser mungkin punca tidur berpeluh

Kebanyakan kanser boleh menyebabkan anda berpeluh pada waktu malam. Tetapi
kanser limfoma
 antara penyebab paling biasa. Satu perempat individu dengan limfoma Hodgkin akan mengalami keadaan berpeluh sewaktu tidur bersama demam sederhana.

 Ubat-ubatan

Terdapat ubatan boleh menyebabkan anda berpeluh semasa tidur, antaranya seperti
cetaminophen
 dan NSAIDs seperti aspirin dan ibuprofen. Sesetengah ubatan untuk glaukoma dan mulut kering juga boleh merangsang kelenjar peluh anda.

 Tuberkulosis

Hampir separuh individu dengan masalah kesihatan ini akan mengalami
night sweats.
 Selain berpeluh anda mungkin akan alami batuk yang serius bersama darah dan kahak.

 Kebimbangan

Anxiety
 atau kebimbangan biasanya disebabkan rasa risau, tekanan dan panik dan boleh menyebabkan anda berpeluh pada waktu siang. Keadaan ini juga boleh berlaku pada waktu malam.

Mimpi ngeri dan ketakutan ketika tidur boleh menyebabkan individu yang mengalaminya tidur berpeluh dan jantung berdebar.

 HIV

Antara gejala biasa yang dihidapi oleh individu dengan HIV adalah kelenjar limfa bengkak dan kesakitan pada sendi. Namun, seorang daripada 10 individu dengan HIV dipercayai akan mengalami keadaan berpeluh pada waktu malam.

 Tumor

Ketumbuhan pada prostat, buah pinggang serta ketumbuhan pada ovari atau zakar, sama ada kanser atau tidak, boleh menyebabkan anda berpeluh malam.
Night sweats
 adalah antara simptom klasik bagi sindrom
carcinoid
, kesan kanser yang jarang berlaku yang terdapat dalam sistem pencernaan atau paru-paru.

Keadaan lain:

Menopaus
–
‘
Hot flashes’
 satu keadaan yang berlaku sebelum dan selepas tempoh akhir haid juga boleh menyebabkan berpeluh malam.

Jangkitan
 – J
angkitan bakteria juga boleh menyebabkan anda berpeluh sewaktu tidur malam. Adakalanya ia turut mengakibatkan demam.

Pheochromocytoma
 – T
umor yang jarang berlaku ini akan tumbuh di kelenjar adrenal tetapi tidak menyebabkan kanser. Cuma ia mengakibatkan badan anda mempunyai terlalu banyak hormon serta meningkatkan tekanan darah. Ia menyebabkan berpeluh malam selain sakit kepala dan peningkatan
kadar denyutan jantung.

Dapatkan bantuan

Menggunakan suhu
aircond
 yang lebih rendah dan kipas untuk membantu kitaran udara dalam bilik pastinya dapat memberikan anda tidur yang lebih selesa.

Gunakan cadar yang cepat kering dan hindari memakai pakaian daripada material yang menyukarkan badan untuk ‘bernafas’ seperti fabrik sintetik.

Jika anda masih tidak pasti punca tidur berpeluh yang dialami, sebaiknya dapatkan pemeriksaan dan rawatan lanjut dengan doktor dan pakar perubatan yang bertauliah.


Kanak-Kanak Kencing Malam, Adakah Ia Perkara Normal Atau Petanda Bahaya?

Umumnya, kita semua mungkin sangka kalau kanak kanak kencing malam itu normal. Persoalannya, adakah ia benar atau boleh jadi suatu indikator yang bahaya? Jom baca artikel untuk tahu!

Untuk mendapatkan lebih banyak info tentang Keibubapaan, sila dapatkannya
di sini.

Definisi

Apa itu kanak kanak kencing malam?

Kencing malam yang juga dipanggil
 enuresis malam, adalah aduan ramai ibu bapa. Ia merujuk kepada kencing yang tidak disengajakan yang berlaku semasa tidur.

Kencing malam adalah berbeza dari nokturia, iaitu dengan sengaja keluar daripada katil untuk membuang air kencing pada waktu malam dan diikuti dengan tidur.

Enuresis pada waktu petang juga harus dibezakan dari inkontinen desakan (UI), yang mungkin berlaku pada waktu malam selepas terbangun untuk pergi tandas tetapi tidak sempat untuk sampai ke tandas
untuk membuang air kencing
.

Apa risiko kanak kanak kencing malam?

Keadaan kesihatan ini sangat biasa selain
 kanak-kanak kencing tidak lawas
. Ia mempunyai prevalens jangkaan yang hampir 10% pada kanak-kanak berumur 7 tahun.

Pada usia 4 tahun, kebanyakan kanak-kanak dapat mengawal pundi kencing mereka apabila mereka sedar.

Tetapi ia boleh mengambil masa lebih lama bagi
mereka untuk mengawal pundi kencing
 apabila mereka sedang tidur.

Walau bagaimanapun, dalam 2% hingga 3% kanak-kanak itu akan terus mengalaminya sehingga dewasa.

Ia lebih biasa pada kanak-kanak lelaki daripada kanak-kanak perempuan dan boleh diwarisi dalam keluarga.

Kencing malam boleh juga muncul
 di kemudian hari sebagai gejala gangguan traumatik, terutama pada lelaki.

Ia juga boleh dikaitkan dengan pengenduran lantai pelvis semasa tidur pada pesakit dengan pundi neo setelah sistoprostatektomi.

Sila berbincang dengan doktor atau jururawat anda untuk maklumat lanjut jika anda bimbang atau mempunyai soalan tentang keadaan anak anda.

Simptom

Apa pula simptom mereka kencing malam?

Gejala kencing malam yang biasa
 adalah kencing tanpa sedar dalam keadaan yang tidak menyedari pengeluaran air kencing yang berlaku semasa tidur.

Jika anda mempunyai sebarang kebimbangan tentang gejala, sila berjumpa dengan doktor anda.

Bila saya harus bawa anak jumpa doktor?

Doktor anda sepatutnya dapat memberitahu jika kencing malam anak anda disebabkan oleh masalah perubatan atau mengalami tanda-tanda berikut:

Merasakan keperluan untuk buang air kecil lebih daripada biasa

Lebih dahaga daripada biasa

Rasa sakit seperti terbakar
 bila membuang air kecil

Mengalami bengkak kaki atau buku lali

Mula kencing malam semula setelah tidak kencing malam selama beberapa minggu atau bulan.

Punca

Apa punca kanak kanak kencing malam?

Kencing malam kemungkinan besar berlaku apabila:

Otot pundi kencing kanak-kanak
 berkembang lebih perlahan daripada biasanya

Pundi kencing kanak-kanak menyimpan air kencing kurang sedikit daripada jumlah normal air kencing

Tubuh badan kanak-kanak menghasilkan banyak air kencing

Dalam kebanyakan kes, kencing malam tidak disebabkan oleh masalah perubatan atau emosi. Walau bagaimanapun, dalam sesetengah kes, ia adalah disebabkan masalah perubatan atau emosi.

Masalah ini juga lebih kerap di kalangan kanak-kanak yang didiagnosis dengan
kecelaruan hiperaktif kekurangan perhatian (ADHD)
.

Penyelidik masih belum memahami sepenuhnya hubungan antara
 kondisi ini dan ADHD
 yang mana enuresis siang hari diperhatikan di kebanyakan kanak-kanak.

Faktor Risiko

Apa faktor risiko anak anda kencing malam?

Terdapat banyak faktor risiko untuk
tabiat kencing malam anak anda
:

Untuk kanak-kanak:

Minum banyak air sebelum tidur

Menjadi begitu aktif pada waktu pagi

Sejarah keluarga

Pada orang dewasa:

Mengalami beberapa kecederaan trauma pelvis yang berpotensi menyebabkan UI

Tekanan, ketakutan, atau rasa tidak selamat

Gangguan neurologi (cth. Pasca strok)

Diabetes

Pembesaran kelenjar prostat

Apnea tidur (jeda yang tidak normal dalam pernafasan semasa tidur)

Sembelit

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana kanak kanak kencing malam didiagnosis?

Mengikut nama, insiden itu disahkan apabila pesakit bangun pada waktu pagi dengan katil basah tetapi tidak menyedarinya.

Bagaimana kanak kanak kencing malam dirawat?

Masalah ini pada kanak-kanak tidak memerlukan apa-apa rawatan kerana ia boleh diuruskan dengan mengurangkan faktor risiko dengan membuat rancangan untuk menangani sendiri masalah tersebut.

Bagi memastikan rancangan yang dibuat berjaya dan anda dan
anak anda mesti mahu kencing malam
 berhenti.

Menghentikan kencing malam boleh menjadi sangat sukar untuk dilakukan dan boleh mengambil masa yang lama.

Ingat bahawa kanak kanak kencing malam tidak boleh mengawal dan mengurus sendiri masalah mereka. Anda tidak boleh marah, menghukum, atau mengejek
anak anda kerana kencing malam
.

Terdapat ubat-ubatan yang boleh dipreskripsikan doktor untuk mengurangkan kencing malam.

Tetapi ubat-ubatan biasanya diberikan kepada kanak-kanak yang berumur lebih dari 7 tahun yang telah mencuba banyak cara lain untuk menghentikan masalah ini.

Untuk orang dewasa, kencing malam tanpa air kencing residu mungkin berkaitan dengan
pundi kencing yang terlalu aktif
.

Ini boleh dirawat dengan antimuscarinik dan berpotensi dengan desmopressin dalam formulasi cair.

Pesakit dengan penahanan air kencing bertekanan tinggi yang
menyebabkan kencing malam dirawat
 oleh pengkateteran awal untuk melegakan tekanan, diikuti dengan penilaian yang sesuai dengan tujuan menggunakan pembedahan endoskopik untuk resek, mengewap, atau enukleus prostat, atau pembuangan terbuka prostat.


Masalah Kulit Psoriasis Atau Ekzema? Ini Cara Untuk Membezakannya, WAJIB Ambil Tahu!

Ramai orang tidak tahu perbezaan antara masalah kulit
psoriasis
 dan
ekzema (dermatitis atopik)
. Ini beza eczema dan psoriasis yang patut anda ketahui.

Mengenal pasti tompok kulit yang meradang, merah, atau mengelupas sebagai satu daripada keadaan ini akan menentukan bagaimana anda merawatnya.

Beza eczema dan psoriasis

Berikut antara perkara penting untuk mengetahui perbezaan antara kedua-dua masalah kulit ini:

Masalah kulit Psoriasis

Tompok putih yang tebal adalah ciri psoriasis. Psoriasis adalah keadaan autoimun kronik yang mengakibatkan pengeluaran sel kulit berlebihan.

Sel-sel yang mati terbentuk menjadi sisik kulit putih. Kulit menjadi meradang dan merah, menyebabkan gatal-gatal yang serius.

Ekzema

Ekzema, atau dermatitis atopik, juga boleh menjadi keadaan jangka panjang yang memberi kesan kepada kulit. Ia berlaku kerana tindak balas hipersensitiviti.

Ini menyebabkan
kulit bertindak balas berlebihan kepada pencetus tertentu
, seperti pewarna, fabrik, sabun, haiwan, dan perengsa lain.

Ekzema sangat biasa berlaku pada bayi.

Kulit mungkin kelihatan merah, meradang, mengelupas, retak, lepuh, atau penuh nanah. Secara amnya, ia tidak ditutup dengan kulit mati yang bersisik.

Beza eczema dan psoriasis: Perbandingan

Psoriasis di muka

Psoriasis yang paling biasa berlaku pada lutut dan siku. Ia juga boleh berlaku pada muka, kulit kepala, dan leher.

Dengan rawatan, psoriasis pada muka dan kulit kepala boleh reda, tetapi ia mungkin berulang.

Dalam banyak kes, psoriasis kulit kepala meluas ke dahi, telinga, atau leher. Ia boleh menjadi sukar untuk dirawat, terutamanya apabila rambut mengganggu.

Beza Eczema dan psoriasis di muka

Tompok ekzema boleh menjadi sangat gatal, menyebabkan kulit bertambah terjejas.

Menggaru boleh menyebabkan kulit terkopek mengakibatkan pendarahan atau jangkitan. Kekeringan yang berkaitan dengan ekzema juga boleh menyebabkan kulit merekah akibat pergerakan biasa.

Ekzema biasanya termasuk lepuh yang berisi nanah. Menggaru boleh menyebabkan kulit mengeluarkan nanah dan mengakibatkan tompok keruping dan berkerak.

Ekzema di muka biasanya boleh dirawat secara topikal, tetapi ubat-ubatan sistemik mungkin diperlukan.

Beza eczema dan psoriasis pada tangan & kaki

Psoriasis

Walaupun ramai orang
mempunyai tompok psoriasis
 di bahagian belakang tangan dan buku jari mereka, ada juga yang mengalaminya di telapak tangan.

Kulit yang terlalu mengupas dan kering di tangan boleh membuat tindakan kecil, seperti membasuh tangan atau mengambil beg, sangat menyakitkan dan tidak selesa.

Psoriasis di tangan juga mungkin termasuk psoriasis kuku. Keadaan ini menyebabkan sel-sel kulit yang terlalu aktif menghasilkan terlalu banyak sel baru di bawah kuku.

Ini boleh kelihatan seperti jangkitan kulat yang menjejaskan warna kuku dan menyebabkannya gugur.

Ekzema

Ekzema sangat biasa muncul di tangan.
 Ini kerana tangan sering bersentuhan dengan sabun, losyen, fabrik, haiwan, dan alergen atau perengsa lain.

Mencuci tangan dengan kerap boleh menyebabkan kulit orang yang mempunyai ekzema lebih kering. Ekzema di tangan boleh menjadi sukar untuk dirawat kerana berterusan bersentuhan dengan air dan perengsa lain.

Psoriasis pada kaki

Psoriasis kerap berlaku pada kaki dan lutut. Walaupun sesetengah psoriasis mungkin merangkumi sebahagian besar kaki, jenis lain mungkin muncul dalam bentuk tompok terpencil.

Simptom yang muncul adalah bergantung pada jenis psoriasis dialami.

Walau bagaimanapun, psoriasis plak pada kaki sering muncul dalam tompok besar yang tidak berbentuk dengan kulit merah tebal atau sisik putih tebal.

Ekzema pada kaki

Ekzema pada kaki mungkin sering berlaku dalam bahagian ‘berlipat’, seperti lutut belakang atau bahagian depan buku lali.

Kawasan-kawasan ini boleh memerangkap peluh atau perengsa daripada pakaian dan udara.

Rengsa bersentuh dengan kulit dan kawasan kulit tergosok bersama mencipta persekitaran yang sesuai untuk perkembangan dermatitis atopik.

Sentuhan berterusan pada pakaian boleh menyebabkan perdarahan, lelehan, dan jangkitan.

Beza eczema dan psoriasis: Masalah kulit kering

Kulit kering psoriasis

Tidak semua tompok psoriasis kelihatan kering atau bersisik
. Pada masa tertentu, tompok merah besar mungkin tidak mempunyai sisik yang ketara.

Tompok psoriasis mungkin terkumpul sel-sel kulit mati hingga membawa kepada bersisik dan mengelupas.

Pembuangan sisik besar tidak boleh dilakukan dengan kasar. Penyingkiran lembut akan mencegah kulit pecah dan menyebabkan pendarahan.

Sesetengah tompok psoriasis boleh membina lapisan sel mati yang sangat tebal dan putih sebelum mengelupas.

Kulit kering ekzema

Ekzema kerap merangkumi tompok kulit yang sangat kering. Ini boleh menyebabkan kulit sangat rapuh dan mudah merekah.

Pengelupasan kulit dalam ekzema mungkin menyerupai selaran matahari atau pengelupasan lepuh atau kalus.

Dalam sesetengah kes, kulit boleh mengupas tanpa menyebabkan kulit mentah atau luka terbuka.

Ini perlu dirawat dengan teliti untuk mengelakkan jangkitan bakteria atau virus.

Psoriasis di tempat-tempat yang tidak selesa

Psoriasis songsang dan lain-lain jenis psoriasis boleh berkembang pada alat kelamin, ketiak, bawah kaki, dan lipatan kulit.

Psoriasis di lipatan kulit atau kawasan kelamin mungkin menyerupai ekzema.

Kawasan terjejas sering kali merangkumi tompok lebih besar, lebih padat pada kulit yang licin berbanding psoriasis biasa. Ini mungkin disebabkan peningkatan kelembapan di kawasan ini.

Ekzema di tempat-tempat yang tidak selesa

Lampin dan krim bayi mungkin menjejaskan kulit sensitif, menyebabkan ruam lampin melampau.

Dalam sesetengah kes, ekzema merangkumi seluruh kawasan yang bersentuhan dengan lampin.

Hipersensitiviti ke bahan lampin atau krim yang digunakan dalam mencuci kawasan boleh memburukkan keadaan kulit.

Orang dewasa dengan ekzema di kawasan yang sensitif mungkin perlu menukar detergen, pembersih, dan jenis fabrik.

Baca juga:

Ekzema BUKAN Saja Boleh Jadi Pada Muka & Badan, Alat Sulit Juga Berisiko Terkena?

Ekzema Kepala Punca Kulit Kepala Selalu Gatal, Sampai Boleh Buat Rambut Gugur?

Beza eczema dan psoriasis yang teruk

Psoriasis teruk

Seperti masalah kulit lain, psoriasis boleh menjadi meluas dan sangat menjengkelkan.

Keradangan boleh menjadi sangat teruk, hingga pesakit merasa seperti terbakar.

Psoriasis yang menyeluruh, sangat menyakitkan, seperti rasa terbakar boleh mengancam nyawa. Ia memerlukan perhatian segera daripada profesional kesihatan.

Ekzema teruk

Ekzema juga boleh menjadi sangat serius dan meliputi sebahagian besar permukaan kulit. Jumlah kulit yang terkena ekzema akan bergantung kepada:

sensitiviti kulit seseorang

pendedahan kulit kepada kerengsaan

jenis dan keberkesanan rawatan

Ekzema yang menyebabkan kulit merekah, meleleh dan pendarahan yang teruk boleh menjadi berbahaya. Ekzema yang meluas juga lebih berkemungkinan mendapat jangkitan disebabkan lebih banyak kulit pecah.


Adakah Time-out Berkesan dalam Mendisiplinkan Anak

Penggunaan time-out sebagai salah satu bentuk disiplin kanak-kanak bukanlah perkara baharu bagi ibu bapa. Ramai ibu bapa yang menggunakan kaedah ini bagi mendisiplinkan anak mereka. Namun, persoalannya adalah, adakah kaedah time-out berkesan dalam membentuk disiplin kanak-kanak?

Apakah maksud time-out?

Mengalihkan kanak-kanak daripada keadaan di mana dia menunjukkan perangai dan tidak memberikan perhatian padanya untuk sebentar waktu adalah time-out. Lazimnya, semasa tempoh time-out, ibu bapa akan meletakkan kanak-kanak dalam satu bilik lain ataupun anak diletakkan di atas kerusi dan dibiarkan sementara tanpa melakukan sebarang aktiviti.

Kanak-kanak akan diberikan tempoh time-out jika berkelakuan tidak baik atau meragam. Time-out juga adalah masa untuk kanak-kanak bertenang. Jika kanak-kanak sudah menenangkan diri, ibu bapa akan berbincang semula dengan anak tentang kelakuan mereka, mengapa tindakan mereka tidak baik, dan bagaimana anak kecil tersebut perlu bertindak pada masa hadapan.

Bila ibu bapa perlu mula memperkenalkan time-out?

Ramai ibu bapa yang tertanya-tanya bilakah waktu terbaik untuk mereka mula memperkenalkan time-out kepada anak mereka. Adakah sejak bayi ataupun semasa umur prasekolah mereka? Menurut American Academy of Pediatrics (AAP), tidak mengapa jika bayi berumur seawal 1 tahun diperkenalkan dengan time-out. Namun, adalah lebih baik jika pada usia tersebut, time-out dijadikan sebagai usaha terakhir. Semakin meningkat usia anak anda, dia tidak akan mempunyai kemahiran penaakulan dan kawalan diri untuk menjadikan tradisi time-out berkesan. Sebaliknya, jika anda ingin menggunakan time-out buat anak kecil, gunakan kaedah ini sebagai ‘masa senyap’ buat anak anda bertenang dan mengawal semula emosi mereka.

Bagaimana ingin menjayakan time-out:

Jika anda ingin menggunakan kaedah time-out kepada anak kecil anda, ikuti tip di bawah:

Fahami apa itu time-out.

Ada ibu bapa yang menganggap time-out adalah hukuman untuk kanak-kanak jika mereka membuat perangai. Sebenarnya, time-out adalah proses mendidik kanak-kanak untuk mereka belajar bagaimana untuk menangani kekecewaan dan mengubah kelakuan mereka. Semasa anak anda berada dalam situasi time-out, biarkan mereka bersendirian selama beberapa saat. Sebarang perhatian daripada anda, tidak kiralah perhatian positif ataupun negatif, hanya akan menyebabkan anak anda menunjukkan lagi perangai mereka yang tidak baik. Jadi, ibu bapa perlulah memahami dahulu proses time-out dan caranya sebelum memperkenalkan kepada anak.

Jika ingin menjayakan time-out buat bayi berusia 12 bulan hingga 24 bulan, menurut AAP, penting untuk ibu bapa bertindak segera (sementara mereka menunjukkan perangai) dan meminta bayi untuk bertenang dan duduk diam dalam tidak lebih daripada 10 perkataan. Kemudian, jika bayi anda sudah bertenang, anda boleh berikan perhatian positif pada mereka.

Jika bayi anda merengek, menangis, atau merajuk, adalah tidak sesuai untuk anda menggunakan time-out. Ini kerana, bayi anda ketika ini sedang berasa kecewa. Jika ini berlaku, ibu bapa seharusnya duduk bersama dengan anak dan mengenal pasti apa yang tidak kena pada bayi.

Dua kesilapan lazim yang sering ibu bapa lakukan semasa time-out adalah dengan bercakap terlalu banyak dan marah-marah. Semasa time-out, tidak kiralah berapa usia anak anda, anda seharusnya mengehadkan percakapan anda, memberi penerangan yang ringkas dan segera, serta bertenang. Gunakan hubungan mata dan tegas semasa proses time-out.

Sebaik sahaja time-out berakhir, anda boleh berikan anak anda pelukan, bagi menunjukkan kasih sayang anda.

Jangan kerap gunakan time-out.

Time-out yang berkesan adalah apabila ibu bapa tidak sering menggunakannya kepada anak-anak. Anda disarankan untuk menggunakan kaedah ini hanya apabila perlu. Penggunaan yang kerap akan menghilangkan keberkesanannya kepada kanak-kanak.

Beritahu anak tentang kelakuan yang baik dan tidak baik.

Dengan menerangkan kepada anak anda kelakuan yang boleh diterima dan tidak elok dapat membantu mereka memahami akibat daripada perbuatan mereka. Sebelum memperkenalkan time-out kepada anak, ibu bapa perlu memberitahu akibat jika kanak-kanak menunjukkan tingkah laku yang tidak baik.

Tempoh time-out bergantung kepada usia kanak-kanak.

Pakar menyarankan supaya tempoh time-out hanya berlangsung satu minit setahun bagi bayi kecil. Tempoh time-out yang lama boleh menyebabkan bayi terlupa mengapa mereka diletakkan dalam zon time-out. Ibu bapa perlu ingat bahawa niat sebenar time-out dilakukan adalah untuk mengalihkan anak daripada perbuatan yang tidak elok, seperti tantrum, bukannya untuk menakutkan mereka ataupun membuat mereka panik.

Segera bercakap dengan anak selepas tempoh time-out berakhir.

Pastikan anak anda tahu bahawa anda masih sayangkan mereka biarpun mereka perlu melalui proses time-out. Ibu bapa boleh memeluk anak selepas time-out berakhir. Akan tetapi, anda masih perlu mengingatkan anak anda bahawa kelakuan tertentu adalah tidak digalakkan dan mereka perlu berhenti daripada melakukannya.

Sama ada penggunaan time-out berkesan ataupun tidak digunakan sebagai bentuk mendisiplinkan anak, hanya ibu bapa yang boleh menentukannya. Dengan mengikuti langkah yang betul dalam time-out dapat membantu ibu bapa dalam proses mendidik kanak-kanak.


Insomnia Dalam Kalangan Kanak-kanak

Insomnia adalah gangguan tidur yang menyebabkan individu itu mengalami kesukaran untuk tidur dan cenderung untuk berjaga sepanjang malam. Golongan kanak-kanak juga tidak terkecuali daripada kondisi ini dan kebiasaannya mereka akan mudah terjaga daripada tidur yang hanya sebentar sahaja.

Insomnia boleh diklasifikasikan kepada jangka masa panjang dan jangka masa pendek selain boleh juga dikelaskan mengikut keterukan dan kekerapan kondisi ini berlaku. Insomnia jangka masa pendek selalunya berlaku dalam tempoh beberapa hari ke beberapa minggu dan akan hilang dengan sendirinya. Manakala, insomnia jangka masa panjang pula akan berlarutan sehingga beberapa bulan atau lebih lama.

Apakah simptom insomnia dalam kalangan kanak-kanak?

Simptom insomnia termasuklah:

Kesukaran untuk tidur, berjaga sepanjang malam atau mudah terjaga daripada tidur yang hanya sebentar sahaja

Gelisah apabila memikirkan tentang tidur

Kerap mengantuk pada waktu siang

Kerap mempunyai masalah di sekolah

Emosi tidak stabil

Depresi

Hiperaktif

Sukar menumpukan perhatian

Agresif

Mempunyai masalah memori

Kerap melakukan kesilapan atau sering terlibat denga kemalangan

Apakah punca insomnia dalam kalangan kanak-kanak?

Terdapat beberapa kemungkinan yang menyebabkan berlakunya imsomnia, termasuklah:

Faktor tekanan. perasaan bimbang yang berlebihan akan mengundang imsomnia

Pengambilan kafein atau bahan ransangan yang lain

Kesan sampingan ubat-ubatan yang spesifik. Sebagai contoh, ada dadah yang digunakan di dalam ubat untuk merawat hiperaktiviti boleh menyebabkan imsomnia

Gangguan medikal seperti fibromyalgia, kekejangan otot, pedih hulu hati boleh menyebabkan insomnia

Faktor persekitaran seperti bising, panas, sejuk atau kondisi lampu di dalam bilik tidur juga boleh menggangu tidur. Pastikan katil dan cadar anda selesa serta pastikan bilik tidur anda sangat selesa untuk didiami. Ini termasuklah pengehadan dalam penggunaan barangan elektronik di dalam bilik tidur.

Bagaimanakah merawat insomnia dalam kalangan kanak-kanak?

Antara pilihan yang ada untuk merawat insomnia dalam kalangan kanak-kanak adalah:

Jadikan tidur sebagai satu tabiat yang sihat. Ini dapat dicapai dengan mematuhi jadual tidur, menjauhi produk berkafein 4 hingga 6 jam sebelum tidur, jauhi rokok dan pelbagai jenis dadah yang lain serta elakkan melakukan aktiviti 1 jam sebelum waktu tidur seperti menonton televisyen, bermain telefon pintar atau melakukan kerja rumah.

Cipta suasana tidur yang selesa. Ini dapat dicapai dengan mencipta bilik tidur yang sunyi, selesa dan gelap (kecuali buat kanak-kanak yang takut gelap). Elakkan sebarang pergaduhan atau perbincangan sebelum waktu tidur.

Ajar anak anda untuk relaks. Gunakan teknik pernafasan yang betul atau berangan yang positif ketika sedang berbaring di atas katil untuk membantu memudahkan anak anda tidur.

Jangan memasang jam di dalam bilik tidur.

Patuhi waktu tidur untuk mendapatkan tidur yang mencukupi. Jadikan waktu tidur selama 9 hingga 11 jam bergantung kepada umur kanak-kanak ini sebagai rutin tidur mereka.

Jika anak anda tidak boleh tidur, jangan memaksa mereka. Sebaliknya, lakukan aktiviti ringan selama 15 hingga 20 minit untuk membuat mereka berasa sedikit letih. Ulang proses ini jika mereka amsih sukar untuk tidur.

Lakukan terapi. Bawalah anak anda berjumpa dengan pakar perubatan untuk mendapatkan khidmat rawatan dan nasihat berkenaan kondisi anak anda.

Hello Health Group
 tidak menyediakan nasihat perubatan, diagnosis, atau rawatan.


Wanita Harus Peka Dengan 6 Simptom Kanser Serviks Ini, Perhatikan Perubahan Vagina Anda!

Individu yang menderita
kanser serviks
 tidak selalunya mengalami gejala serviks yang jelas pada awalnya. Selalunya, pesakit kanser hanya akan mengalami simptom setelah penyakit menjadi lebih teruk.

Namun, ada kalanya simptom yang dialami pesakit bukan akibat daripada kanser, tetapi merupakan kesan daripada penyakit lain.

Menurut
American Cancer Society
, hampir 13,000 kes kanser serviks telah didiagnosis, dan 4,200 orang wanita meninggal dunia akibat kanser yang sama. Selalunya, kanser ini menyerang wanita yang berumur 35 tahun ke atas.

Wanita yang merokok, mempunyai pasangan seks yang berbeza, pernah mengalami STI (s
exually transmitted disease
), memiliki beberapa orang anak, menghidap HIV atau pernah melalui pemindahan organ adalah antara
golongan yang berisiko untuk menghidap kanser serviks
.

Oleh itu, penting untuk para wanita melakukan ujian saringan bagi kanser serviks supaya kanser boleh dikesan pada peringkat yang lebih awal.

Jika anda alami gejala serviks di bawah dalam jangka masa yang berpanjangan, anda perlu berjumpa doktor dalam kadar yang segera.

Untuk mendapatkan lebih banyak info tentang Kanser Serviks, sila dapatkannya
di sini.

1. Pendarahan

Salah satu gejala serviks atau tanda
kanser serviks ialah
 pendarahan pada bahagian vagina. Sebarang pendarahan yang berlaku di luar kitaran normal, boleh dikira sebagai pendarahan yang abnormal. Pendarahan ini boleh berlaku dengan cara berikut:

Pendarahan vagina yang abnormal

Salah satu tanda kanser serviks ialah pendarahan yang tidak normal pada kawasan vagina, lebih-lebih lagi pendarahan yang berlaku di antara dua haid. Pendarahan sebegini selalunya berlaku setelah kanser tersebut merebak ke kawasan tisu yang berdekatan.

Ramai yang anggap pendarahan pada bahagian vagina merupakan satu keadaan yang normal dan tidak perlu dibimbangi.

Namun, anda perlu tahu bahawa pendarahan vagina bukanlah sesuatu yang normal dan perlu diperiksa oleh doktor secepat mungkin.

Antara contoh pendarahan vagina yang tidak normal adalah:

Pendarahan yang berlaku di antara haid

Haid yang lebih panjang

Pendarahan yang lebih teruk daripada biasa ketika haid

Pendarahan selepas melakukan ujian pelvis

Pendarahan yang berlaku sehingga pesakit rasa pening kepala atau penat

Pendarahan yang berlaku sekali sekala mungkin tidak mempunyai apa-apa kesan terhadap kesihatan anda. Namun, jika anda mengalami pendarahan selama 3 bulan berturut-turut, anda mungkin menghadapi masalah kesihatan yang mengakibatkan pendarahan tersebut.

Pendarahan selepas melakukan hubungan seks? Ini juga mungkin gejala serviks

Ada banyak perkara yang boleh menyebabkan wanita alami pendarahan selepas melakukan hubungan seksual. Antaranya ialah:

Jangkitan seperti
chlamydia
 ataupun penyakit inflamasi pelvis (
pelvic inflammatory disease
)

Vagina kering

Luka pada kawasan vagina yang disebabkan oleh kelahiran, kekeringan ataupun geseran ketika melakukan hubungan seks

Polips (ketumbuhan kecil)
 pada bahagian rahim wanita. Polips ini boleh bersifat kanser ataupun bukan kanser. Doktor juga boleh membuang ketumbuhan yang sebesar 1 – 2 sentimeter ini jika ia bukan kanser.

Inflamasi pada bahagian
permukaan serviks
.

Wanita yang mengalami simptom ini juga mungkin akan rasa sakit ketika melakukan hubungan seks disebabkan tumor yang membesar pada kawasan rahim.

Hampir 11% daripada wanita yang menghidap kanser serviks mengalami pendarahan selepas melakukan hubungan seksual.

Simptom ini juga merupakan salah satu simptom awal kanser serviks.

Jika anda disyaki menghidap kanser, doktor akan mencadangkan anda untuk melakukan
pap test.
 Ujian
pap smear in
i boleh mengenal pasti sama ada anda menghidap kanser serviks ataupun tidak.

Pendarahan yang luar biasa ketika haid

Jangan sesekali abaikan jika anda mengalami pendarahan yang luar biasa ketika haid. Cepat-cepat berjumpa doktor jika anda:

Mengalami pendarahan yang teruk hinggakan anda terpaksa menukar tuala wanita sekurang-kurangnya sejam sekali.

Mengalami pendarahan di antara haid

Mengalami pendarahan walaupun anda telahpun mencapai menopaus

Jika anda selalu mengalami pendarahan yang banyak ketika haid, masalah ini mungkin tidak akan merisaukan anda.

Namun, jika anda selalunya hanya datang haid selama 4 hingga 5 hari, namun secara tiba-tiba mengalami haid selama 9 hingga 10 hari, anda harus berjumpa doktor secepat mungkin untuk sesi konsultasi.

2. Gejala serviks – Sakit pada bahagian pelvis

Pelvis ialah bahagian bawah badan. Bahagian ini terletak di antara perut dan juga kaki. Rasa sakit ini dapat dirasai pada bahagian perut dan juga belakang badan.

Sakit pelvis merupakan salah satu gejala serviks yang lazim. Selain itu, ia juga mungkin menandakan anda mengalami masalah pencernaan, masalah reproduktif atau sukar untuk membuang air kecil.

Pesakit kanser serviks mungkin mengalami rasa sakit yang berpanjangan pada bahagian pelvis. Kadang kala, sakit boleh dirasai hingga ke bahagian
apendiks
. Pesakit yang rasa sakit pada bahagian
apendiks
 selalunya mengalami kanser yang sudah merebak ke bahagian badan yang lain.

Pesakit juga berkemungkinan besar untuk alami simptom lain sebelum mereka mula rasa sakit pada bahagian pelvis. Sakit ini selalunya digambarkan sebagai sakit yang menusuk dan berpanjangan.

3. Masalah keputihan

Wanita yang menghidap kanser serviks akan mengalami masalah keputihan yang abnormal. Cecair yang keluar melalui vagina mungkin berwarna pucat, coklat atau berdarah. Cecair tersebut juga selalunya lebih cair daripada biasa.

Pastikan anda terus berjumpa doktor jika anda:

Mengalami keputihan yang berwarna atau berbau pelik

Keputihan lebih banyak daripada biasa

Rasa gatal atau sakit pada kawasan vagina

Sakit ketika buang air kecil

Jangkitan pada bahagian alat sulit juga boleh menyebabkan perubahan pada warna, bau dan rasa keputihan yang anda alami. Sebagai wanita, keputihan adalah sesuatu yang normal. Cecair ini mengekalkan kebersihan dan kelembapan vagina.

4. Sakit belakang, antara gejala serviks

Pesakit kanser serviks juga mungkin mengalami simptom sakit belakang yang terasa sampai ke kaki. Sakit ini mungkin diakibatkan oleh tumor yang menekan bahagian kelenjar limfa ataupun saraf pesakit.

Walau bagaimanapun, sakit belakang merupakan sesuatu yang boleh berlaku kepada sesiapa sahaja. Jarang sakit belakang menandakan anda menghidap kanser. Namun, selalunya pesakit yang menghidap kanser akan mengalami kombinasi simptom ini bersama simptom yang lain.

Sakit belakang, terutama sekali sakit pada bahagian bawah badan juga merupakan tanda
kanser kolorektal
dan kanser tulang belakang.

5. Gejala serviks sakit – Kaki bengkak

Apabila kanser telah merebak ke bahagian nodus linfa, pesakit mungkin akan mengalami bengkak pada bahagian kaki akibat daripada pengumpulan cecair. Keadaan ini turut dikenali sebagai
lymphoedema.

Lymphoedema perlu dirawat dengan kadar yang segera. Jika tidak, ia akan jadi semakin teruk dan
sukar untuk dirawat
.

Kadang kala, kaki pesakit juga boleh bengkak selepas melalui
rawatan kanser.
 Sebagai contoh, kemoterapi boleh mengakibatkan cecair berkumpul pada bahagian kaki pesakit.

Gejala serviks #6. Sakit ketika buang air kecil dan besar

Simptom ini berlaku disebabkan oleh tumor pada kawasan buah pinggang, pundi kencing atau usus besar yang bertindak menekan atau menghalang saluran kencing dan tahi atau kedua-duanya.

Simptom ini juga merupakan gejala yang biasa dialami oleh pesakit yang telah sembuh daripada kanser serviks. Sebahagian daripada mereka mengalami masalah untuk membuang air kecil yang berlarutan setelah menerima rawatan.

Kesimpulan

Seperti kebanyakan kanser, kanser serviks jarang menunjukkan sebarang simptom atau tanda sehingga ia sudah merebak ke bahagian badan yang lain. Namun, antara simptom dan gejala serviks yang paling lazim berlaku ialah:

Pendarahan vagina yang abnormal

Keputihan yang luar biasa

Sakit ketika melakukan hubungan seksual

Sakit di bahagian pelvis

Jika anda alami semua gejala di atas dalam satu jangka masa yang agak lama, jangan bertangguh lagi untuk berjumpa doktor. Walaupun ia mungkin bukan tanda kanser serviks, tapi gejala ini mungkin
berpunca daripada penyakit
 lain.

Jangan sesekali abaikan simptom di atas mahupun gejala serviks yang anda alami. Tindakan menunda-nunda pemeriksaan hanya akan membuatkan penyakit anda menjadi makin teruk dan sukar untuk dirawat.

Jika risau mengenai risiko anda untuk menghidap kanser serviks, anda boleh lakukan ujian saringan bagi mengesan kanser ini ketika ia masih lagi di peringkat awal.

Selain itu, pesakit juga boleh mengambil
vaksinasi HPV
 untuk
elak daripada jangkitan
 virus HPV yang boleh mengakibatkan kanser serviks. Hampir 50% jumlah kes menurun kesan daripada penggunaan vaksinasi.


4 Perkara Yang Babysitter Perlu Ketahui

Dah
ready
 nak hantar si manja ke rumah
babysitter?
Segala keperluan sudah tersedia, tetapi bagaimana pula dengan pengasuh itu sendiri, adakah mereka bersedia untuk mengasuh anak anda?

Babysitter
 bukan sekadar mengasuh

Siapa kata tugas sebagai
babysitter
 atau pengasuh adalah satu tugasan yang mudah? ‘Nak’ jaga anak orang bukan satu perkara yang boleh dibuat main, ia memerlukan tanggungjawab yang besar.

Jika di negara luar,
babysitter
 ini adalah di mana seorang individu akan datang ke rumah untuk mengasuh si manja. Walau bagaimanapun di Malaysia, keadaannya agak berbeza, di mana kebanyakan anak akan dihantar ke rumah pengasuh apabila ibu bapa bekerja.

Pengasuh boleh dianggap sebagai ‘ibu bapa’ kedua bagi anak yang diasuh, jadi adalah penting untuk mereka mengetahui mengenai keperluan penting si manja anda bagi mengelakkan perkara yang tidak diingini daripada berlaku. Jadi apakah perkara penting yang perlu diketahui oleh pengasuh yang mengasuh si manja?

Perkara penting yang perlu diketahui

 Nombor penting

Pastikan anda memberikan senarai penting nombor telefon untuk dihubungi. Anda mungkin berasa anda akan sentiasa ada untuk sebarang panggilan, namun hakikatnya kita tidak boleh menjangka apa yang mungkin akan berlaku. Jadi persediaan itu adalah penting.

Berikan kepada pengasuh nombor pasangan, ahli keluarga terdekat, rakan baik ataupun jiran yang dipercayai untuk dihubungi sekiranya berlaku kecemasan dan anda tidak dapat dihubungi. Anda juga boleh meletakkan senarai nombor penting tersebut di dalam beg pakaian anak anda yang dibawa ke rumah pengasuh. Sekurang-kurangnya, jika berlaku kecemasan, mereka tahu di mana untuk mendapatkan nombor untuk dihubungi, bukan?

 Makan dan minum

Penulis tidak nafikan, di Malaysia kita mempunyai satu pemikiran, “Jika seorang kanak-kanak boleh memakan makanan ini, mengapa tidak kanak-kanak lain”. Namun sejujurnya ia adalah satu penilaian yang salah dan tidak tepat.

Bukan semua makanan adalah sesuai untuk diberikan kepada semua kanak-kanak. Jadi adalah penting untuk memastikan
babysitter
 mengetahui jika si manja anda mempunyai alahan kepada makanan atau minuman tertentu. Jalan terbaik, senaraikan jenis makanan atau minuman yang boleh menyebabkan alahan dan berikan kepada pengasuh.

Kalau si manja anda seorang yang
picky eater
 seperti anak penulis, pastikan anda memberitahu pengasuh mereka mengenainya. Sekurang-kurangnya, tidaklah pengasuh itu susah hati apabila si manja anda tidak mahu dan hanya makan makanan tertentu.

 Kesihatan

Sekiranya si manja anda mempunyai masalah kesihatan tertentu seperti asma, pastikan anda memberitahu keadaan kesihatan si manja yang sebenarnya kepada pengasuh. Jangan lupa untuk menyediakan ubatan yang secukupnya mengikut keperluan anak anda.

 Makluman

Kesesakan adalah antara perkara yang sukar untuk dielakkan terutamanya bagi mereka yang berkerja di pusat bandar. Jadi sekiranya anda tidak dapat mengambil anak seperti kebiasaannya, sama ada kerana tersekat di dalam lalu lintas atau terpaksa menghadiri mesyuarat tergempar mahupun sebarang perkara kecemasan, pastikan anda memaklumkan kepada pengasuh. Jangan kerana anda berasa anda ‘membayar’ pengasuh untuk mengasuh si manja, dan anda bebas untuk berbuat sesuka hati anda.

Hubungan baik

Sebagai ibu bapa, tidak ada salahnya untuk membina hubungan baik dengan individu yang menjadi
babysitter
kepada si manja kita. Setiap kali menghantar atau mengambil anak, maniskanlah muka dan berikan senyum. Jika kita mempunyai hubungan baik dengan pengasuh kepada anak kita, sekurang-kurangnya kita boleh mempercayai bahawa anak kita berada dalam jagaan individu yang boleh dipercayai.

Anda mungkin berminat untuk membaca artikel:

Taska atau Pengasuh, Yang Mana Lebih Baik?

Perlu Atau Tidak Nurseri Di Pejabat?


Embolisme Pulmonari, Kondisi Apabila Saluran Darah Pada Paru-Paru Tersumbat!

Embolisme pulmonari (PE) adalah kondisi di mana paru paru tersumbat dengan bekuan atau gumpalan darah di bahagian tubuh badan.

Kebiasaanya, ia akan berlaku di kaki atau lengan bergerak melalui aliran darah dan tersimpan di dalam saluran darah paru-paru.

Ini menyebabkan aliran darah ke paru-paru tersekat, menurunkan
paras oksigen dalam paru-paru
 dan meningkatkan tekanan darah di arteri paru-paru.

Keadaan ini merupakan penyakit kardiovaskular ketiga yang paling biasa selepas
serangan jantung dan strok
.

Untuk mendapatkan lebih banyak informasi tentang Kesihatan Pernafasan, anda boleh klik di
sini.

Punca paru paru tersumbat

Penyebab darah beku di paru-paru
 dan embolisme pulmonari sering berlaku disebabkan trombosis urat dalam (DVT).  Ia biasanya menyebabkan PE yang bermula dari kaki atau pelvis.

Terdapat beberapa sebab gumpalan darah di urat dalam tubuh yang berbeza, termasuk:

Salur darah mengalami kecederaan atau kerosakan:
 Kecederaan seperti patah tulang atau koyakan otot boleh menyebabkan
masalah pada saluran darah
, yang membawa kepada pembekuan darah.

Diri tidak aktif:
 Tidak aktif dalam tempoh yang lama, graviti menyebabkan darah menjadi stagnasi (tidak berkembang0 di kawasan paling rendah tubuh anda, yang mungkin menyebabkan bekuan darah. Ini boleh berlaku jika anda duduk untuk perjalanan yang panjang atau jika anda terlantar di atas katil untuk sembuh daripada penyakit.

Keadaan perubatan:
 Sesetengah keadaan kesihatan menyebabkan terlalu mudah berlaku pembekuan darah, yang boleh menyebabkan embolisme pulmonari. Rawatan untuk keadaan perubatan, seperti pembedahan atau
kemoterapi untuk kanser
, juga boleh menyebabkan pembekuan darah.

Simptom paru paru tersumbat

Simptom PE adalah berbeza-beza, bergantung kepada berapa banyak keadaan paru-paru yang terlibat, saiz gumpalan, dan sama ada anda mempunyai penyakit paru-paru
atau penyakit organ jantung
.

Tanda-tanda dan simptom umum termasuk:

Sesak nafas.
 Simptom ini biasanya muncul tiba-tiba dan selalu menjadi semakin parah.

Sakit dada.
 Anda mungkin berasa seperti mengalami serangan jantung. Kesakitan boleh menjadi lebih teruk apabila anda bernafas secara mendalam, batuk, makan atau membongkok. Kesakitan akan menjadi lebih buruk tetapi tidak akan hilang apabila anda berehat.

Batuk.
 Batuk
boleh menghasilkan kahak berdarah
.

Tanda-tanda dan simptom lain yang boleh berlaku dengan PE termasuk:

Kesakitan atau pembengkakan kaki
, atau kedua-duanya, biasanya di dalam labu betis

Berlengas (
clammy
) atau
cynosis
(keadaan kulit dan membran mukus yang menjadi biru akibat kurangnya oksigen di dalam darah)

Demam

Peluh berlebihan

Degupan jantung yang laju atau tidak teratur

Pening kepala terlampau

Apa faktor risiko yang ada?

Faktor yang meningkat risiko seseorang membangunkan trombosis urat dalam dan PE termasuk:

Kanser

Sejarah mbolisme keluarga

Keretakan kaki atau pinggul

Sejarah serangan jantung atau strok

Pembedahan besar

Obesiti

Berumur 60 tahun ke atas

Mengambil estrogen atau testosteron

Gaya hidup tidak aktif

Keadaan hiperkuagulabel atau gangguan pembekuan darah genetik

Bagaimana mendiagnosis kondisi ini?

Dalam sesetengah kes, paru paru tersumbat sukar untuk didiagnosis. Terutamanya jika anda mempunyai keadaan paru atau jantung, seperti emfisema
atau tekanan darah tinggi
.

Doktor biasanya akan melakukan satu atau lebih ujian berikut untuk mengetahui punca simptom anda. Antaranya:

Imbasan-X dada

Elektrokardiografi (ECG)

MRI

Imbasan CT

Angiografi pulmonari

Duplex venous ultrasound:

Venography

Ujian D-dimer

Bagaimana mendiagnosis kondisi ini?

Sekiranya mempunyai paru paru tersumbat, anda memerlukan rawatan perubatan dengan serta-merta.

Rawatan untuk embolisme pulmonari
 bergantung kepada saiz dan lokasi bekuan darah.

Sekiranya masalah ini kecil dan dikesan dengan lebih awal, doktor mungkin mengesyorkan ubat sebagai rawatan. Sesetengah ubat boleh memecahkan bekuan kecil.

Bagaimanapun, jika pengeluarannya bekuan darah bermasalah, pembedahan mungkin diperlukan, terutama yang menyekat aliran darah ke paru-paru atau jantung.


Ini Cara Betul Kalau Nak Masak Mi Segera! Ada Juga 3 Resipi Mudah, Sedap & Sihat

Bila tidak tahu hendak masak apa pada waktu malam, biasanya mi segera akan menjadi pilihan. Ini kerana ia sangat mudah untuk dimasak, cepat dan mengenyangkan. Namun, tahukah anda bahawa mi segera juga perlu dimasak dengan betul bagi mengurangkan kesan dan keburukan mee segera? Ini cara masak mie segera yang boleh anda lakukan di rumah.

Untuk mendapatkan lebih banyak info berkenaan Pemakanan Sihat, anda boleh klik
di sini
.

MSG dalam mi segera

Sebelum tahu cara masak mie, anda perlu ketahui apakah kandungan yang ada dalam serbuk perisa
mi segera
.

Setiap
mi segera
 tidak kira mi segera berbentuk sup atau kering, pasti disertakan dengan paket perisa dan kondimen yang lain.

Kita semua tahu bahawa setiap serbuk perisa mi segera tidak mengira jenama apa pun pasti mempunyai kandungan MSG.
Apakah MSG
 dan adakah ia selamat dimakan?

MSG atau monosodium glutamat adalah sejenis penambah rasa yang telah digunakan secara meluas selama lebih kurang 100 tahun yang lalu.

Selain wujud secara semula jadi dalam makanan tertentu, ia juga merupakan bahan tambahan makanan yang biasa digunakan dalam resipi dan masakan Cina, sayur-sayuran, sup dalam tin serta barangan diproses yang lain seperti
mi segera
.

Selama bertahun-tahun, MSG telah dilihat sebagai bahan yang tidak sihat.

Walau bagaimanapun, penyelidikan yang terkini meneliti semula kesan buruk MSG yang dikatakan memberi kesan negatif terhadap kesihatan manusia.

 Pihak berkuasa kesihatan seperti
Joint FAO/WHO Expert Committee on Food Additives (JECFA)
,
Food and Drug Administration (FDA)
, dan
European Food Safety Association (EFSA)
mengiktiraf MSG secara amnya sebagai selamat untuk dimakan.

Cara masak mie segera yang betul

Biasanya, kita hanya merebus air sehingga panas dan memasukkan serbuk perasa
mi segera
 ke dalam air tersebut.

Kemudian, kita akan memasukkan mi dan bahan-bahan pelengkap lain untuk menjadikan ia satu hidangan yang lengkap.

 Setelah direbus sekitar 3 minit, ia sudah boleh dimakan.

Dikatakan bahawa, jika kita memasukkan serbuk perasa terus ke dalam
air panas
 dan merebusnya, ia akan menjadikan MSG dalam serbuk perisa menjadi toksik.

Selain itu, mi itu sendiri dikatakan mempunyai bahan pengawet yang mungkin tidak begitu bagus untuk kesihatan kita.

 Jadi apa cara masak mie segera terbaik untuk mengurangkan ketoksikannya? Ikuti langkah di bawah ini:

Panaskan air dalam periuk sehingga menggelegak.

Rebuskan mi dahulu separuh masak. Setelah siap, tutup api dan toskan airnya.
Bilas mi
 dengan air paip.

Panaskan air dalam periuk untuk kali kedua sehingga mendidih. Kemudian masukkan mi sekali lagi berserta bahan-bahan pelengkap lain seperti
sayur-sayuran
, daging ayam dan telur.

Setelah semuanya masak, tutup api dapur.

Kemudian, masukkan serbuk perisa dan kacau sehingga ia larut.

Sedia untuk dihidangkan.

Kini anda telah tahu cara masak mie yang lebih baik dan lebih menyihatkan untuk seisi keluarga.

Resepi mee segera goreng dan rebus yang lebih sihat

Ada beberapa cara masak mie yang lebih sihat untuk anda cuba di rumah bagi mengurangkan keburukan mee segera.

Lihat 3 resipi yang kami sediakan di bawah ini:

#1. Mi segera kering dengan cendawan

Rebus mi segera dan toskan.

Tumis
cendawan Shitake
 bersama beberapa ekor udang. Jika anda tidak sukakan udang, boleh tukarkannya kepada isi ayam.

Masukkan mi yang telah direbus ke dalam bahan tumisan.

Tambahkan sedikit minyak bijan dan
juga kicap
.

Sedia untuk dihidang.

#2. Mi segera ala Korea

Rebus mi segera sehingga masak. Masukkan bersama potongan tauhu putih sebagai sumber protein.

Kemudian, tutup api dan biarkan mi serta air rebusan sejuk sedikit.

Masukkan kimchi berserta sedikit jusnya ke dalam kuah mi segera anda. Ingat, jangan masukkan kimchi ketika air sedang panas kerana ia boleh membunuh bakteria baik
pada kimchi
.

Siap untuk dihidang.

#3. Mi segera telur

Sediakan dua biji telur ayam. Ambil 1 biji dan rebus selama 7 minit.

Setelah itu, rebus mi seperti biasa. Apabila air telah menggelegak, masukkan telur kedua dan kacau sehingga telur pecah dan sebati di dalam kuah.

Boleh juga masukkan sedikit hirisan
bawang putih
, bawang merah dan minyak bijan sebagai perasa.

Tambahkan potongan sayur brokoli sebagai pelengkap.

Tutup api dan sedia untuk dihidang. Jangan lupa, kopek dan potong telur yang telah direbus tadi untuk dihidangkan bersama mi anda.

Selamat mencuba!


Jangkitan Escherichia Coli

Definisi

Apa itu Jangkitan Escherichia Coli?

E. coli (Escherichia
C
oli) ialah nama sejenis kuman atau bakteria yang tinggal dalam saluran penghadaman manusia dan haiwan.

Terdapat banyak jenis E.
C
oli dan kebanyakan daripadanya tidak berbahaya. Namun sebahagian daripadanya boleh menyebabkan cirit birit berdarah, anemia teruk dan kegagal
an buah pinggang yang boleh mengakibatkan kematian.

Jenis lain E. coli boleh menyebabkan jangkitan saluran air kencing mahupun jangkitan lain.

Apakah kebarangkalian Jangkitan Escherichia Coli?

Jangkitan Escherichia Coli sangat biasa berlaku. Ia boleh terjadi kepada pesakit pelbagai umur. Ia boleh diuruskan dengan mengurangkan faktor-faktor risikonya. Sila berbincang dengan doktor anda untuk maklumat lanjut.

Simptom-simptom

Apakah simptom-simptom Jangkitan Escherichia Coli?

Simptom biasa bagi jangkitan Escherichia Coli adalah:

Cirit birit, daripada tahap ringan dan berair hingga tahap teruk dan berdarah.

Kekejangan abdomen, sakit atau ketenderan.

Loya dan muntah, bagi sesetengah orang.

Terdapat beberapa simptom lagi yang tidak disenaraikan di atas. Jika anda mempunyai sebarang kebimbangan terhadap sesuatu simptom, sila merujuk dengan doktor anda.

Bila saya harus berjumpa doktor?

Anda perlu menghubungi doktor sekiranya anda mengalami mana-mana yang berikut: berlarutan, sangat teruk mahupun berdarah.

Punca

Apakah punca Jangkitan Escherichia Coli?

Antara banyak jenis E. Coli, hanya sebahagian yang mencetuskan cirit birit. Satu kumpulan E. Coli – termasuk O157:H7- menghasilkan toksin yang sangat kuat. Ia merosakkan lapisan usus kecil yang boleh mengakibatkan cirit birit berdarah. Anda akan mengalami jangkitan E. Coli apabila anda termakan bakteria jenis ini.

Tidak seperti bakteria-bakteria lain yang menyebabkan penyakit, E. Coli boleh menyebabkan jangkitan walaupun jika anda termakan dalam kadar yang sedikit sahaja. Kerana hal ini, anda boleh sakit disebabkan oleh E. Coli daripada memakan hamburger yang kurang masak atau daripada menelan air kolam yang tercemar.

Sumber pendedahan yang berpotensi antaranya makanan atau air tercemar dan sentuhan manusia-kepada-manusia.

Kebanyakan cara biasa untuk memperoleh jangkitan E. Coli adalah dengan memakan makanan tercemar, seperti:

Daging sapi giling. Apabila lembu disembelih dan diproses, bakteria E. Coli dalam usus mereka boleh masuk ke dalam daging. Daging sapi giling menggabungkan daging daripada banyak haiwan yang berbeza. Hal ini meningkatkan risiko pencemaran.

Susu tidak dipasteurisasi. Bakteria E. Coli pada puting lembu atau pada peralatan pemerah susu boleh masuk ke dalam susu mentah.

Produk segar. Aliran dari ladang lembu boleh mencemarkan ladang di mana hasil segar ditanam. Sayuran tertentu, seperti bayam dan salad sangat terdedah kepada pencemaran jenis ini.

Najis manusia dan haiwan boleh mencemarkan tanah dan permukaan air, termasuk terusan, sungai, tasik dan air yang digunakan untuk mengairi tanaman. Walaupun sistem air awam menggunakan klorin, cahaya ultraviolet atau ozon untuk membunuh E. Coli, sesetengah wabak telah dikaitkan dengan bekalan air perbandaran yang tercemar.

Telaga peribadi adalah punca terbesar untuk dibimbangkan kerana ia selalunya tidak mempunyai sebarang sistem nyah jangkit. Bekalan air pedalaman sangat berkemungkinan untuk tercemar. Sesetengah orang turut terkena jangkitan selepas berenang dalam kolam renang atau tasik yang tercemar dengan najis.

Bakteria E. Coli dengan mudahnya berpindah dari seorang ke seorang yang lain, terutama apabila orang dewasa dan kanak-kanak yang dijangkiti tidak mencuci tangan mereka dengan betul. Ahli keluarga kanak-kanak yang menghidap jangkitan E. Coli khususnya sangat berkemungkinan untuk memperolehnya. Wabak juga berlaku dalam kalangan kanak-kanak yang melawat zoo binatang dan di kandang haiwan pada pameran daerah.

Faktor-faktor Risiko

Apakah yang meningkatkan risiko saya kepada Jangkitan Escherichia Coli?

Terdapat banyak faktor risiko bagi jangkitan Escherichia Coli, seperti
:

Kanak-kanak kecil dan orang dewasa yang lebih tua berisiko tinggi untuk mengalami penyakit yang disebabkan oleh E. Coli dan komplikasi serius daripada jangkitan tersebut.

Sistem imun yang lemah. Orang yang mempunyai sistem imun lemah – daripada AIDS atau ubat yang merawat kanser mahupun mencegah penolakan pemindahan organ – lebih cenderung untuk sakit kesan daripada termakan E. Coli.

Memakan jenis makanan tertentu. Makanan-makanan yang berisiko termasuklah hamburger kurang masak, susu yang tidak dipasteurisasi, jus epal atau cider; dan keju lembut diperbuat daripada susu mentah.

Musim.

Paras asid perut rendah. Asid perut memberi beberapa perlindungan daripada E. Coli. Sekiranya anda mengambil ubatan untuk mengurangkan paras asid perut, seperti esomeprazole (Nexium), pantoprazole (Protonix), lansoprazole (Prevacid) dan omeprazole (Prilosec), anda mungkin meningkatkan risiko mendapat jangkitan E. Coli.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Jangkitan Escherichia Coli didiagnosis?

Untuk mendiagnos penyakit disebabkan oleh jangkitan E. Coli, doktor akan menghantar sampel najis anda ke makmal untuk menguji kehadiran bakteria E. Coli. Bakteria ini mungkin dikulturkan bagi mengesahkan diagnosis dan mengenal pasti toksin yang spesifik, seperti yang dihasilkan oleh E. Coli O157:H7.

Bagaimana pesakit Jangkitan Escherichia Coli dirawat?

Bagi penyakit disebabkan oleh E. Coli, tiada rawatan terkini boleh menyembuhkan jangkitan ini, melegakan simptom mahupun mencegah komplikasi. Bagi kebanyakan orang, rawatan termasuk:

Rehat.

Cecair bagi membantu mencegah dehidrasi dan kelesuan.

Elakkan pengambilan ubatan anti-cirit birit – hal ini memperlahankan sistem penghadaman anda, menghalang badan anda daripada menyingkirkan toksin. Antibiotik umumnya tidak disyorkan kerana mereka boleh meningkatkan risiko komplikasi yang serius.

Sekiranya anda mempunyai jangkitan E. Coli yang serius, yang menyebabkan sindrom uremik-hemolitik, anda akan dirawat di hospital dan diberi rawatan sokongan, termasuk cecair IV, pemindahan darah dan dialisis buah pinggang.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Jangkitan Escherichia Coli?

Gaya hidup dan kaedah pengubatan sampingan berikut mungkin boleh membantu anda mengatasi jangkitan Escherichia Coli:

Air jernih. Meminum banyak air jernih, termasuk air, soda dan sup, gelatin serta jus yang jernih. Elakkan jus epal dan pear, kafein serta alkohol.

Tambah makanan secara berperingkat-peringkat. Apabila anda mula berasa lebih baik, kekalkan dahulu pada makanan serat rendah. Cuba kraker soda, roti bakar, telur atau nasi.

Elakkan makanan tertentu. Produk tenusu, makanan berlemak, makanan serat tinggi atau makanan yang sangat berperisa boleh membuatkan simptom menjadi lebih teruk.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.